qundao/data-zh-poetry huggingface dataset:
柳塘春口占四首·其四
作者：顾瑛
朝代：明
体裁：七言绝句

小亭结在瀼西头，况复春半雨初收。柳垂新绿枝枝弱，水转回塘漫漫流。
栖云轩
作者：顾瑛
朝代：明
体裁：古风

春云压帘飞不起，暖气茏葱百馀里。桃花亭亭笑酣春，溪边浣花染溪水。武陵才人碧窗底，青霓衣裳白霞里。翠烟默染猩猩毛，冰绡凝文露华洗。山光入眼青青迷，小鸟向人啼复啼。前村后村树如盖，柳花起舞回风低。云师雨师浩无据，驱云劳劳向何处。请君劝师一杯酒，更借白云檐下住。
次周履道韵
作者：顾瑛
朝代：明
体裁：古风

夜泊石湖湖水傍，芙蓉露白蒹葭苍。画船酒行飞急觞，美人罗袖随风扬。长檠翠幕高高张，浩歌起坐秋夜凉。明月已在天中央，大星小星光烨煌。酒酣不记过船去，但听秋声响疏雨。梦中化作蝴蝶飞，飞入花间听春语。邻鸡喔喔东方曙，船尾浪花风起舞。为君起和梦中诗，水气如烟度秋渚。
次琦元璞韵
作者：顾瑛
朝代：明
体裁：七言律诗

去岁一春同作客，今春相见却身閒。亭开翠柳红桃外，鱼跃绿波春草间。自笑渊明居栗里，也随惠远入庐山。何当共下吴江钓，坐向船头语八还。
次蒲庵长老三首·其一
作者：顾瑛
朝代：明
体裁：七言律诗

鸳鸯湖上住三年，每忆僧中有皎然。路远梦凭蝴蝶去，江空信断鲤鱼传。问人尽说山藏寺，卓锡应知地涌泉。未得青鞋沧海上，烧香来看散花筵。
次蒲庵长老三首·其三
作者：顾瑛
朝代：明
体裁：七言律诗

神山处处产神芝，独有神仙不可期。贾谊过秦曾著论，息躬绝命亦摛词。千秋离合雌雄剑，一著输赢黑白棋。多少英雄皆鬼录，天年全付病支离。
次蒲庵长老三首·其二
作者：顾瑛
朝代：明
体裁：七言律诗

无官身似一丝轻，閒却胸中十万兵。为爱渊明能入社，独怜灵运不逃名。敲门看竹题诗遍，煮石煎茶汲水清。廷尉雀罗今可设，死生谁复见交情。
次韵刘季章治中邀夏仲信郎中游永安湖
作者：顾瑛
朝代：明
体裁：七言律诗

湖上筵开张水戏，卷幔凉风吹短蒲。大鱼听乐浪头出，小艇卖花城内无。丙鼎庚庚识饕餮，甲煎斑斑炙鹧鸪。酒酣赋诗动海色，茧纸楷书能寄吾。
次韵刘季章治中邀夏仲信郎中游永安湖诗
作者：顾瑛
朝代：明
体裁：七言律诗

金粟寺中公廨静，白昼事閒如治蒲。沙棠为舟稳可泛，郎官之湖今岂无？啄花莺坐水杨柳，雪藕人歌山鹧鸪。日西上马踏归路，小队大呼惊道吾。
次韵永嘉曹新民玉山席上作
作者：顾瑛
朝代：明
体裁：七言律诗

诗人得句题茅屋，客子乘流泛小舠。老眼看花起春雾，醉眠听雨响秋涛。《弓盘》舞按银鹅队，《水调》声传金凤槽。与尔共倾千日酒，呼童换却五云袍。
次韵癸卯除夕
作者：顾瑛
朝代：明
体裁：七言律诗

仰观北斗转遥天，春在寒炉爆竹边。夜列粉盘循旧俗，晓看罗帕贺新年。烧馀葶苈生当路，雪后梅花开满烟。不用鞭灰觅如愿，客囊剩有酒家钱。
次韵观帖之什
作者：顾瑛
朝代：明
体裁：七言律诗

水如燕尾出湖分，合入长溪直到门。韦杜桑麻元两曲，朱陈鸡犬却通村。换羊卖马囊中帖，刳瘿悬匏竹里樽。昨日烦君来阅赏，扁舟短缆系篱根。
次韵送吴国良
作者：顾瑛
朝代：明
体裁：七言律诗

桐轩隐者重相访，草阁能留十日归。快雪半消春水阔，扁舟又逐白鸥飞。似闻迂叟耕梅里，每过山家款竹扉。期子几时来慰我，共披鹤氅坐渔矶。
次龙门琦公见寄韵二首
作者：顾瑛
朝代：明

扁舟远适越溪滨，双桨惊飞白鹭群。要趁秋江三尺水，去看山寺九峰云。西风网罟沿村集，落日钟声隔水闻。好对黄花同一醉，故园晴色晚如熏。秋花枫叶暗江濆，万里西风雁叫群。谩是羁情浓似酒，独怜世事薄于云。九龙山色船头看，半夜钟声枕上闻。料得高僧禅定处，松窗柏子起浓熏。
次龙门琦公见寄韵二首·其一
作者：顾瑛
朝代：明
体裁：七言律诗

扁舟远适越溪滨，双桨惊飞白鹭群。要趁秋江三尺水，去看山寺九峰云。西风网罟沿村集，落日钟声隔水闻。好对黄花同一醉，故园晴色晚如熏。
次龙门琦公见寄韵二首·其二
作者：顾瑛
朝代：明
体裁：七言律诗

秋花枫叶暗江濆，万里西风雁叫群。谩是羁情浓似酒，独怜世事薄于云。九龙山色船头看，半夜钟声枕上闻。料得高僧禅定处，松窗柏子起浓熏。
欸歌二首
作者：顾瑛
朝代：明

返照移晴入绮窗，芙蓉杨柳满秋江。渔童欸乃荡舟去，惊起锦凫飞一双。金杯素手玉婵娟，照见青天月子圆。锦筝弹尽鸳鸯曲，都在秋风十四弦。
欸歌二首·其一
作者：顾瑛
朝代：明
体裁：七言绝句

返照移晴入绮窗，芙蓉杨柳满秋江。渔童欸乃荡舟去，惊起锦凫飞一双。
欸歌二首·其二
作者：顾瑛
朝代：明
体裁：七言绝句

金杯素手玉婵娟，照见青天月子圆。锦筝弹尽鸳鸯曲，都在秋风十四弦。
武岛上梅花
作者：顾瑛
朝代：明
体裁：七言律诗

□波荡漾镜中天，璚树春回玉□妍。苔雨青青空落月，□云漠漠不成烟。□□□□缑山侣，照影疑逢洛浦仙。王母欲来青鸟下，暗香如水夜如年。
泊垂虹桥口占二首
作者：顾瑛
朝代：明

三江之水太湖东，激浪轻舟疾若风。白鸟群飞烟树末，青山都在雪花中。江风吹帆倏数里，野花笑人应独行。更须对雪开金？，要听邻船搊玉筝。
泊垂虹桥口占二首·其一
作者：顾瑛
朝代：明
体裁：七言绝句

三江之水太湖东，激浪轻舟疾若风。白鸟群飞烟树末，青山都在雪花中。
泊垂虹桥口占二首·其二
作者：顾瑛
朝代：明

江风吹帆倏数里，野花笑人应独行。更须对雪开金？，要听邻船搊玉筝。
泊垂虹桥口占二首·其二
作者：顾瑛
朝代：明
体裁：七言绝句

江风吹帆倏数里，野花笑人应独行。更须对雪开金�，要听邻船搊玉筝。
泊阊门
作者：顾瑛
朝代：明
体裁：诗

枫叶芦花暗画船，银筝断绝十三弦。西风只在寒山寺，长送钟声搅客眠。
浣华馆联句
作者：顾瑛
朝代：明

大厦千万馀，小第亦云甲。马山分玉昆，鲵津类清霅。湖吞傀儡深，江泻吴淞狭。地形九曲转，峰影千丈插。斜川万桃蒸，小径五柳夹。仙仗撞石检，灵洞开玉匣。云停清荫初，凉过小雨霎。鹤舞竹䙰褷，鱼乱萍喋啑。风颠帽屡欹，暑薄衣犹袷。花凭嬴女献，酒倩吴姬压。帘卷苍龙须，盘荐紫驼胛。戎葵粲巧笑，文爪印微掐。白？鱼乍刲，红莲米新锸。急觞行蒲萄，清池扇蒲箑。火珠梅烨熿，冰丝莼浃渫。云雷摩乳彝，珌琫玩腰玾。伶班鼓解秽，军令酒行法。弓弯舞百盘，鲸量杯千呷。腔悲牙板擎，调促冰弦擪。客欢语噂嚃，童酣鼻齁䶎。酒彻给泓颖，诗成缮书劄。呕句投锦囊，披图出缃笈。骊驹歌已终，青蛾情尚狎。永矢交友盟，铜盘不须歃。
浣华馆联句
作者：顾瑛
朝代：明
体裁：古风

大厦千万馀，小第亦云甲。马山分玉昆，鲵津类清霅。湖吞傀儡深，江泻吴淞狭。地形九曲转，峰影千丈插。斜川万桃蒸，小径五柳夹。仙仗撞石检，灵洞开玉匣。云停清荫初，凉过小雨霎。鹤舞竹䙰褷，鱼乱萍喋啑。风颠帽屡欹，暑薄衣犹袷。花凭嬴女献，酒倩吴姬压。帘卷苍龙须，盘荐紫驼胛。戎葵粲巧笑，文爪印微掐。白�鱼乍刲，红莲米新锸。急觞行蒲萄，清池扇蒲箑。火珠梅烨熿，冰丝莼浃渫。云雷摩乳彝，珌琫玩腰玾。伶班鼓解秽，军令酒行法。弓弯舞百盘，鲸量杯千呷。腔悲牙板擎，调促冰弦擪。客欢语噂嚃，童酣鼻齁䶎。酒彻给泓颖，诗成缮书劄。呕句投锦囊，披图出缃笈。骊驹歌已终，青蛾情尚狎。永矢交友盟，铜盘不须歃。
海洲夜景
作者：顾瑛
朝代：明
体裁：七言律诗

三沙宛在海当中，隐见珊瑚树色红。神岛由来连弱水，楼船欲去引刚风。东方日出鲛人国，半夜潮生织女宫。却忆题诗绣衣使，高秋会过玉山东。
海虞山人缪叔正扁舟相过以慰别后之思余谓兵后朋旧星散得一顷相见旷如隔世遂邀汝阳袁子英天平范君本彭城钱好学荣城赵善长扶风马孟昭聚首可诗斋内诸公亦乐就饮或携肴或挈果共成真率之会由是皆尽欢饮酒酣各赋诗以纪走笔而就兴有未尽者复能酬倡以乐永夜余以诗先成叔正俾余叙数语于篇首缅思烽火隔江近在百里今夕之会诚不易得况后会无期乎吴宫花草娄江风月今皆走麋鹿于瓦砾场矣独吾草堂宛在溪上余虽祝发尚能与诸公觞咏其下共忘此身于干戈之世岂非梦游于已公之茅屋乎善长秉笔作图于卷余索孟昭楷书以识时丙申岁己亥月乙亥日斋之主人顾瑛序而复赋诗曰
作者：顾瑛
朝代：明
体裁：七言律诗

木叶纷纷乱打窗，凄风凄雨暗空江。世间甲子今为晋，户里庚申不到庞。此膝岂因儿辈屈，壮心宁受酒杯降。与君相见头俱白，莫惜清谈对夜釭。
淮海秦约文仲
作者：顾瑛
朝代：明
体裁：五言律诗

弱柳金塘上，春浓岸岸连。树深停野骑，花送渡江船。燕蹴初晴雨，乌栖欲暝烟。沿洄正延伫，落日掉歌还。
渔庄以解钓鲈鱼有几人平声字分韵得人字
作者：顾瑛
朝代：明
体裁：七言律诗

芙蓉始花秋水新，小庄落日酒相亲。渔童樵青解歌舞，茶灶笔床随主宾。龙门山人碧玉麈，会稽外史白纶巾。莼羹鲈鲙我所爱，吟对西风怀远人。
游天平题文正公祠
作者：顾瑛
朝代：明
体裁：七言律诗

魏公勋业垂前代，百世高风道并隆。立庙东吴见遗像，出师西夏有全功。山回鸟道千盘尽，天入龙门一罅通。赫赫皇元昭祀典，烝尝亦与武侯同。
游天池
作者：顾瑛
朝代：明
体裁：古风

萦纡白云路，窈窕青山联。秋风吹客衣，逸兴良翩翩。扪萝度绝壁，蹑磴穷层巅。崖倾石欲落，树断云复连。两峰龈牙门，中谷何廓然。大山屹堂堂，直欲摩青天。小山亦磊落，飞来堕其前。阴阴积古铁，粲粲开青莲。神斧削翠骨，天沼涵灵泉。玉龙抱寒镜，倒影清秋悬。忆昔张贞居，寄我琳琅篇。逝者不可作，新诗徒为传。举酒酹白日，万壑生凄烟。幽欢苦未足，落景忽已迁。美人胡不来，山水空清妍。
湖光山色楼口占四首
作者：顾瑛
朝代：明

天风吹雨过湖去，溪水流云出树间。楼上幽人不知暑，钩帘把酒看虞山。晴山远树青如荠，野水新秧绿似苔。落日湖光三万顷，尽随飞鸟带将回。雨随牛迹坡坡绿，云转山腰树树齐。江阁晚添凉似洗，隔林时有野莺啼。紫茸香浮薝卜树，金茎露滴芭蕉花。幽人倚树看过雨，山童隔竹煮新茶。
湖光山色楼口占四首·其三
作者：顾瑛
朝代：明
体裁：七言绝句

雨随牛迹坡坡绿，云转山腰树树齐。江阁晚添凉似洗，隔林时有野莺啼。
湖光山色楼口占四首·其二
作者：顾瑛
朝代：明
体裁：七言绝句

晴山远树青如荠，野水新秧绿似苔。落日湖光三万顷，尽随飞鸟带将回。
湖光山色楼口占四首·其四
作者：顾瑛
朝代：明
体裁：七言绝句

紫茸香浮薝卜树，金茎露滴芭蕉花。幽人倚树看过雨，山童隔竹煮新茶。
湖光山色楼联句
作者：顾瑛
朝代：明
体裁：七言律诗

楼倚清秋爽气高，眼明百里见纤毫。风行绿野翻清浪，雨到青林起暮涛。几树好花开别岸，一双飞鸟趁轻舠。龙门今日娄江去，会有新诗寄我曹。
湖光山色楼避暑口占
作者：顾瑛
朝代：明
体裁：七言绝句

天风吹雨过湖去，溪水流云出树间。楼上幽人不知暑，钩帘把酒看虞山。
玉山中亭馆拆毁殆尽仅留一草堂耳今于嘉兴合溪营一别业颇幽寂因赋五言一首
作者：顾瑛
朝代：明
体裁：五言律诗

我爱新居好，萧然绝世氛。路回青草岸，水合白鹅群。野色排檐入，书声隔竹闻。是中多野趣，难许俗人分。
玉山佳处以爱汝玉山草堂静分韵得静字
作者：顾瑛
朝代：明
体裁：古风

兰风荡丛薄，高宇日色静。林迥泛春声，帘疏散清影。褰裳石萝古，濯缨水花冷。于焉奉华觞，聊以娱昼永。
玉山草堂口占
作者：顾瑛
朝代：明
体裁：七言绝句

临池醉吸杯中月，隔屋香传蕊上花。狂煞会稽于外史，秋风吹堕小乌纱。
玉山草堂晚酌以高秋爽气相鲜新分韵得鲜字
作者：顾瑛
朝代：明
体裁：七言律诗

玉山草堂秋七月，露梢风叶正翛然。出林新月清辉发，当竹幽花夜色鲜。羽客时来苍水佩，山僧频寄白云泉。文章录事休轻别，正好深樽满眼传。
玉鸾谣
作者：顾瑛
朝代：明
体裁：古风

七宝城中夜吹笛，舞按白鸾三十只。个中小玉号细腰，尾拂广陵秋月白。伐毛脱骨秋风里，素颈圆长尺有咫。中虚一窍混沌通，上有连珠七星子。羿妻久闭结璘台，弄玉求之遗箫史。调得仙家别鹄声，吹落虎头金粟耳。桂园仙伯杨铁翁，昔豢洞庭双铁龙。雌龙入海去不返，雄龙鳏处琼林宫。宫中夜夜泣寒雨，幽咽悲啼作人语。燃犀莫照玉镜台，买丝难系蓝桥杵。虎头怜之为媾婚，并刀剪纸招鸾魂。鸾之来兮洞房晓，恍然枕席生春温。铁仙翁，笑拍手，左琼琼，右柳柳。琼琼细舞柳柳歌，起劝虎头三进酒。画堂龟甲开屏风，翠烟凝暖春云浓。大瓶酒泻鹦鹉绿，满头花插鸳鸯红。鸾兮运居巢，龙兮弄横竹。君山月落大江秋，黄姑星殒昆冈玉。不须再奏合欢辞，且听和鸾太平曲。太平曲，断还续，一转一拍相节促。谐宫协徵宣八风，寒谷能令生五谷。鸾龙台上凤皇来，万岁八音调玉烛。
白云楼歌四叠次文质韵
作者：顾瑛
朝代：明

白云深，白云深，白云飞来知我心。笑看触石起肤寸，斯须变作漫天阴。山人驱云飞出牖，一道龙光射南斗。大星落落小星明，万物区区等刍狗。举手招归怀抱里，三日颠风吹不起。怒排雨脚走空来，卷入银河一泓水。四野纷纷未倒戈，其奈山人不出何。有时乘云钓东海，世上空寻张志和。万松岭上云如絮，天赐山人作霖注。明朝说与云中君，白云之楼是常住。白云深，白云深，高楼结在云中心。楼中之人白云友，日日醉卧梨花阴。大笑白衣对户牖，肘后黄金大于斗。草间逐兔纵得之，九鼎热油烹走狗。争如高卧高楼里，未听催归听唤起。钓竿不钓北溟鱼，酒杯倒吸西江水。何须逐日怒挥戈，其若花开雪落何。空将朽索驭快马，籋云放辔追羲和。楼外晴云擘飞絮，手拍阑干目如注。青山排闼四海来，面面青山白云住。君不见白云在山如海深，世人不解白云心。不从神龙降甘泽，肯从灵女为朝阴。又不见白云出山飞入牖，维南有箕北有斗。世人再拜仰天光，多挽长弓射天狗。月明照见玉山里，不受轻风易吹起。宵深飞度影娥池，影在青天天在水。楼下鸡鸣夜枕戈，楼头开宴招李何。云车遝遝众仙下，玉笙瑶管声相和。剪雪作花云作絮，浪浪酒泻龙头注。就中谁起寿主人，倒喝飞光酒中住。玉山盘盘窈且深，中有楼兮居山心。白云不断护岩壑，下与梧竹连秋阴。天风吹云夜开牖，城上乌啼击刁斗。芒砀长途断白蛇，上蔡东门叹黄狗。主人醉坐阑干里，云影时看酒中起。赏春不折背岩花，烹茶自汲当门水。战国纷纷竞挽戈，纵横辩口誇隋何。黄钟不作大雅调，五弦谩尔张云和。君不见水上浮萍元柳絮，也趁桃花流水注。不似白云日日閒，只伴幽人在山住。
白云楼歌四叠次文质韵·其一
作者：顾瑛
朝代：明
体裁：古风

白云深，白云深，白云飞来知我心。笑看触石起肤寸，斯须变作漫天阴。山人驱云飞出牖，一道龙光射南斗。大星落落小星明，万物区区等刍狗。举手招归怀抱里，三日颠风吹不起。怒排雨脚走空来，卷入银河一泓水。四野纷纷未倒戈，其奈山人不出何。有时乘云钓东海，世上空寻张志和。万松岭上云如絮，天赐山人作霖注。明朝说与云中君，白云之楼是常住。
白云楼歌四叠次文质韵·其三
作者：顾瑛
朝代：明
体裁：古风

君不见白云在山如海深，世人不解白云心。不从神龙降甘泽，肯从灵女为朝阴。又不见白云出山飞入牖，维南有箕北有斗。世人再拜仰天光，多挽长弓射天狗。月明照见玉山里，不受轻风易吹起。宵深飞度影娥池，影在青天天在水。楼下鸡鸣夜枕戈，楼头开宴招李何。云车遝遝众仙下，玉笙瑶管声相和。剪雪作花云作絮，浪浪酒泻龙头注。就中谁起寿主人，倒喝飞光酒中住。
白云楼歌四叠次文质韵·其二
作者：顾瑛
朝代：明
体裁：古风

白云深，白云深，高楼结在云中心。楼中之人白云友，日日醉卧梨花阴。大笑白衣对户牖，肘后黄金大于斗。草间逐兔纵得之，九鼎热油烹走狗。争如高卧高楼里，未听催归听唤起。钓竿不钓北溟鱼，酒杯倒吸西江水。何须逐日怒挥戈，其若花开雪落何。空将朽索驭快马，籋云放辔追羲和。楼外晴云擘飞絮，手拍阑干目如注。青山排闼四海来，面面青山白云住。
白云楼歌四叠次文质韵·其四
作者：顾瑛
朝代：明
体裁：古风

玉山盘盘窈且深，中有楼兮居山心。白云不断护岩壑，下与梧竹连秋阴。天风吹云夜开牖，城上乌啼击刁斗。芒砀长途断白蛇，上蔡东门叹黄狗。主人醉坐阑干里，云影时看酒中起。赏春不折背岩花，烹茶自汲当门水。战国纷纷竞挽戈，纵横辩口誇隋何。黄钟不作大雅调，五弦谩尔张云和。君不见水上浮萍元柳絮，也趁桃花流水注。不似白云日日閒，只伴幽人在山住。
白雪海铭辞
作者：顾瑛
朝代：明
体裁：古风

虞山几千叠，千叠白云飞。出山变苍狗，入山为白衣。不如化作双白鹤，飞向白云深处落。向余能解说前身，不是当初旧城郭。
碧梧翠竹堂以暗水流花径春星带草堂分韵得星字
作者：顾瑛
朝代：明
体裁：古风

高堂梧与竹，叆叆排空青。凉飙忽飞来，落我生色屏。为君燕坐列绮席，吴歌赵舞双娉婷。莼香翠缕雪齿齿，蔗浆玉碗冰泠泠。人生良会不可遇，况复聚散如浮萍。分明感此眼前事，鬓边白发皆星星。华亭夜鹤怨明月，何如荷锸随刘伶。中山有酒十日醉，汨罗羁人千古醒。蒲萄酒，玻璃瓶，可以驻君之色延君龄。脱吾帽，忘吾形，美人听我重丁宁。更借白玉手，进酒且莫停。酒中之趣通仙灵，玉笙吹月声泠泠，与尔同蹑双凤翎。
秋华亭以天上秋期近分韵得秋字
作者：顾瑛
朝代：明
体裁：七言排律

开宴秋华亭子上，共看织女会牵牛。星槎有路连云渡，银汉无声带月流。取醉不辞良夜饮，追欢犹似少年游。分曹赌酒诗为令，狎坐猜花手作阄。最爱柳腰和影瘦，更听莺舌弄春柔。金茎露落仙人掌，锦瑟声传帝子愁。络纬岂知都是怨，芙蓉莫恨不禁秋。碧空珠斗微风动，重欲移樽为客留。
绛雪亭秋日海棠花
作者：顾瑛
朝代：明
体裁：七言律诗

怪底海棠能狡狯，今年当暑著花鲜。露黏蝶粉生珠汗，日炙猩红上紫绵。梦断马嵬春信远，神游金谷晚妆妍。独怜向岁题诗者，不见烧灯花树前。
自赞
作者：顾瑛
朝代：明
体裁：赞

儒衣僧帽道人鞋，到处青山骨可埋。还忆少年豪侠兴，五陵裘马洛阳街。
自题小像
作者：顾瑛
朝代：明
体裁：七言绝句

儒衣僧帽道人鞋，天下青山骨可埋。若说向时豪杰处，五陵鞍马洛阳街。
至正十年秋七月十有三日起文高先生自姑苏汎舟携酒殽过玉山会饮芝云堂上座客于匡山琦龙门相与谈诗亹亹不绝酒半龙门分蓝田日暖玉生烟为韵余探得蓝字坐无长幼能诗者咸赋焉
作者：顾瑛
朝代：明
体裁：七言排律

高堂政在玉山南，竹色梧阴积翠岚。秀结紫芝云作盖，光生珠树玉如蓝。每劳飞鸟花间使，时有翔鸾月下骖。客至酒尊聊剧饮，僧来麈尾听清谈。行杯长待纤歌发，分韵还将险字探。佛印固知元九九，文殊何必说三三。莫忘石上三生约，且尽山中十日酣。当槛荷开香屡度，隔床花落雨同毵。鹿门何处真成隐，鸡舌他年自可含。送别江亭折杨柳，西风应愧雪盈簪。
舟中与陈敬初联句
作者：顾瑛
朝代：明
体裁：七言绝句

行春桥下看山回，翠幕红帘面面开。一夜水风吹不断，蜻蜓飞入画船来。
舟中作
作者：顾瑛
朝代：明
体裁：七言律诗

自爱玉山书画船，西风百丈大江牵。出门已是三十日，到家恰过重九天。青山白水与君赏，翠竹碧梧惟我怜。近闻海上鲸波静，烂醉草堂松菊前。
芝云堂以风林纤月落分韵得纤字
作者：顾瑛
朝代：明
体裁：七言律诗

空堂清饮夜厌厌，坐久情深酒屡添。龙气当天河鼓湿，翠痕浮树月钩纤。梧桐叶落鸣金井，络纬声多近绣帘。我欲分题纪良集，诗成还慰老夫潜。
花游曲同张贞居游石湖和杨廉夫韵
作者：顾瑛
朝代：明
体裁：古风

真娘墓下花溟濛，碧梢小鸟啼春风。兰舟摇摇落花里，唱彻吴歌弄吴水。十三女子杨柳门，青丝盘髻郁金裙。折花卖眼一回步，蛱蝶双飞上春墓。老仙醉弄铁笛来，璚花起作回风杯。兴酣鲸吸玛瑙碗，立按鸣筝促象板。午光小落行春西，碧桃花下题新题。西家忽遣青鸟使，致书殷勤招再四。当筵夺得凤头笺，大写仙人蹋鞠篇。
虎丘十咏 其一 千顷云
作者：顾瑛
朝代：明
体裁：五言绝句

触石起肤寸，悠然散千顷。我来坐东轩，妙趣心独领。
虎丘十咏 其七 塔影
作者：顾瑛
朝代：明
体裁：五言绝句

塔倚高标立，楼深一窍虚。海风吹幻影，颠倒落方诸。
虎丘十咏 其三 剑池
作者：顾瑛
朝代：明
体裁：五言绝句

地坼重渊积，人亡宝剑藏。千年断崖月，何处照龙光。
虎丘十咏 其九 真娘墓
作者：顾瑛
朝代：明
体裁：五言绝句

何处真娘墓，云埋断石根。夜深风雨急，谁唤海棠魂。
虎丘十咏 其二 小吴轩
作者：顾瑛
朝代：明
体裁：五言绝句

雪没群山尽，天垂落日悬。冯虚俯城郭，隐见一丝烟。
虎丘十咏 其五 五台山
作者：顾瑛
朝代：明
体裁：五言绝句

海涌如来室，清凉即五台。春风山顶雪，飞度雁门来。
虎丘十咏 其八 致爽阁
作者：顾瑛
朝代：明
体裁：五言绝句

高阁对西山，飞岚落几间。开襟致秋爽，心与白云閒。
虎丘十咏 其六 生公台
作者：顾瑛
朝代：明
体裁：五言绝句

生公聚白石，麈拂天花坠。可怜尘中人，不解点头意。
虎丘十咏 其十 陆羽井
作者：顾瑛
朝代：明
体裁：五言绝句

雪霁春泉碧，苔侵石甃青。如何陆鸿渐，不入品《茶经》。
虎丘十咏 其四 试剑石
作者：顾瑛
朝代：明
体裁：五言绝句

剑试一痕秋，崖倾水断流。如何百年后，不斩赵高头。
虎丘十咏·千顷云
作者：顾瑛
朝代：明

触石起肤寸，悠然散千顷。我来坐东轩，妙趣心独领。雪没群山尽，天垂落日悬。冯虚俯城郭，隐见一丝烟。地坼重渊积，人亡宝剑藏。千年断崖月，何处照龙光。剑试一痕秋，崖倾水断流。如何百年后，不斩赵高头。海涌如来室，清凉即五台。春风山顶雪，飞度雁门来。生公聚白石，麈拂天花坠。可怜尘中人，不解点头意。塔倚高标立，楼深一窍虚。海风吹幻影，颠倒落方诸。高阁对西山，飞岚落几间。开襟致秋爽，心与白云閒。何处真娘墓，云埋断石根。夜深风雨急，谁唤海棠魂。雪霁春泉碧，苔侵石甃青。如何陆鸿渐，不入品《茶经》。
补之竹卷
作者：顾瑛
朝代：明
体裁：七言绝句

碧眼胡儿叫横玉，落日如盆照茅屋。美人清梦断梅花，却写相思在修竹。
西湖口占三首 其二 题叔厚画素云小像
作者：顾瑛
朝代：明
体裁：七言绝句

薄薄红绡映雪肤，玉纤时把髻鬟梳。风流得似贞期子，添个芭蕉画作图。
西湖口占三首·观荷值雨
作者：顾瑛
朝代：明

湖山堂上看荷花，乱舞红妆万髻丫。细雨沾衣凉似水，画船五月客思家。薄薄红绡映雪肤，玉纤时把髻鬟梳。风流得似贞期子，添个芭蕉画作图。十九韦娘著绛纱，金杯玉手载春霞。清歌未了船头去，笑买新妆茉莉花。
西湖口占（三首）
作者：顾瑛
朝代：明
体裁：七言绝句

十九韦娘著绛纱，金杯玉手载春霞。清歌未了船头去，笑买新妆茉莉花。
西湖口占（三首）
作者：顾瑛
朝代：明
体裁：七言绝句

湖山堂上看荷花，乱舞红妆万髻丫。细雨沾衣凉似水，画船五月客思家。
西湖竹枝词二首
作者：顾瑛
朝代：明

素云缺月挂秋河，听得临风《白苧》歌。湖水西来流不断，海潮东去是风波。陌上采桑桑叶稀，家中看蚕怕蚕饥。大姑要织回文锦，小姑要织嫁时衣。
西湖竹枝词二首·其一
作者：顾瑛
朝代：明
体裁：词

素云缺月挂秋河，听得临风《白苧》歌。湖水西来流不断，海潮东去是风波。
西湖竹枝词二首·其二
作者：顾瑛
朝代：明
体裁：词

陌上采桑桑叶稀，家中看蚕怕蚕饥。大姑要织回文锦，小姑要织嫁时衣。
谢静远惠纸
作者：顾瑛
朝代：明
体裁：七言绝句

蜀郡金花新著样，剡溪玉板旧齐名。荷君寄我黟川雪，犹带涟漪泻月声。
谢静远惠蜜梅
作者：顾瑛
朝代：明
体裁：七言绝句

江南烟雨未全黄，谁使青酸堕蜜房。妩媚已能知魏證，典刑时复见中郎。
赵仲穆临李伯时凤头骢
作者：顾瑛
朝代：明
体裁：七言绝句

君王不爱碧衔霞，独爱真龙被紫花。珍重王孙亲貌得，锦巾袱送野人家。
赵仲穆画看云图
作者：顾瑛
朝代：明
体裁：古风

青山与浮云，终日淡相守。山为云窟宅，云为山户牖。无心成白衣，有意变苍狗。人情亦如云，寄语看云叟。
赵子期尚书于省幕创轩曰小瀛洲题诗要余与明德同赋
作者：顾瑛
朝代：明
体裁：七言律诗

凤皇池上神仙宅，五色卿云接帝家。金水暖通蓬岛浪，紫薇香度掖垣花。中天草木春沾泽，沧海星辰夜挂槎。闻道朝堂清议了，题诗好为护蝉纱。
送周仕宣南台典史分题得芙蓉堂
作者：顾瑛
朝代：明
体裁：古风

芙蓉并开开满堂，堂中美人倾玉觞。画船鼓吹弄白日，回风惊起双鸳鸯。鸳鸯双飞出城去，池上花开知几度。不闻娇燕语雕梁，惟有栖乌啼碧树。空城夜夜明月光，照见乌台台上霜。翠幕芙蓉大如斗，盈盈绿水明新妆。钟山蜿蜒若龙走，送子春江一壶酒。他时戴花归故乡，莫忘江头折杨柳。
送郑同夫归豫章分题得洞庭湖
作者：顾瑛
朝代：明
体裁：七言律诗

五湖秋水洞庭烟，七十二峰青插天。神禹书藏林屋里，仙人诗刻石屏前。温温玉气穿灵洞，白白银河泻瀑泉。鸿雁来时木叶下，送君晨发楚江船。
金粟冢中秋日燕集
作者：顾瑛
朝代：明
体裁：古风

绰山古佳城，左股接昆丘。水作青龙来，九派盘遭周。道人金粟冢，在彼山之幽。团团青桂树，枝叶相蜷樛。石削华表立，碑刻金窠锼。人身无百年，胡乃三彭仇。四大偶一失，九丹不能瘳。肉血溃臭腐，不朽唯髑髅。弃之道路旁，行者得溺溲。狐狸与蝇蚋，食嘬纷相雠。欲贻后之人，以掩面目羞。乌兔互出没，急行不入邮。纵有万丈绳，谁能系之留。煖穴竞蝼蚁，凉风灭蜉蝣。荣名乃何物，汲汲将奚求。金谷珊瑚树，天网一夕收。美人化黄壤，燕子巢空楼。大印佩六国，散金驰八驺。一朝不得志，车裂徇九州。秦皇与汉武，灵药采仙洲。玉棺葬地底，金凫出海陬。梨花自寒食，夜雨鬼啾啾。飞钱化蝴蝶，走燐惊鸺鹠。混沌凿不死，倏忽何能休。丈夫不解事，老大伤白头。何如种秫米，压酒日日篘。今夕三五夕，我已为君谋。长瓶置十斛，百结青丝兜。截江取紫蟹，攀树摘红榴。周垣设茵席，矮几陈脯脩。步登白云屏，待月豁醉眸。划然白虾蟆，抱出黄金毬。又若摩尼珠，跃出骊龙湫。吐吞大地影，晃漾东南浮。老兔玉杵臼，捣作人间秋。宝城三千里，缩景归遐搜。宫殿鱼鳞骞，草木秋云稠。素娥骑彩鸾，舞雪翻霓裘。手折琼树花，竞拂金精流。化为五素芒，落我白瑶瓯。持满向君语，借箸请为筹。十载苦国难，豪杰纷戈矛。鸿门碎玉斗，桃园宰乌牛。战血溅野草，饿莩填荒沟。我时别妻孥，夜汎苕霅舟。有儿握兵符，承乏万户侯。三年尽忠归，身作抱官囚。平生万卷书，怒焚遭郁攸。庐墓读内典，守节事清修。亲友散如雪，云树空悠悠。独尔数君子，艰棘见何由。今闻王师出，卒伍皆兜鍪。弄刀走官马，千里风飕飕。桓桓李将军，大旗画蚩尤。去秋夺汴城，今复追大酋。屯兵泗水上，添灶扼贼喉。东南贡米粟，连网起歌讴。我曹幸无恙，坐见恢皇猷。酒旗指南斗，今兹会绸缪。请起各称寿，我亦相劝酬。群才尽敏捷，用作钓诗钩。青山忽大笑，此意君知不？呼童酌大白，酹此土一抔。他时盖棺了，神随和气游。巾插空中华，撒手鞭苍虬。东海招若士，西池访阿缑。共看麻姑爪，当座擘箜篌。不必儿女泪，暗洒窀穸愁。达哉司空图，吾今乃其俦。大书勒崖壁，永绝生前游。
金粟影以荷净纳凉时分韵得凉字
作者：顾瑛
朝代：明
体裁：七言绝句

翠沼新秋浴夜光，画阑古树发天香。西风阵阵廉纤雨，荷叶荷花不奈凉。
钓月轩分题
作者：顾瑛
朝代：明
体裁：古风

秋暑困人如中酒，凉雨凄风忽相逗。阶下决明花正鲜，池上芙蕖香欲瘦。山人欲归不得归，西夏郎官却相候。当轩不复问寒温，群口誇诗如健斗。秋娘起拂红绡袖，素壁看题今已旧。旧雨不来今雨来，故交那在新交右。坐听飞溜落虚檐，似与冰弦声合奏。清欢聊欲纪文字，长席还当陈俎豆。人生有酒不为乐，何异飞蚊聚昏昼。玉山醉倒嵇叔夜，紫芝光浮元德秀。君今此行良不苟，请君一觞为君寿。风帘官烛暗秋屏，归期已在黄昏后。
雪夜泊枫桥
作者：顾瑛
朝代：明
体裁：五言律诗

江城残雪里，人发剡溪舟。花急风翻去，潮生水逆流。伤心怜去雁，幽兴托盟鸥。寄语东蒙叟，春山拟共游。
雪霁与郯九成陈惟允坐剑池上惟允为写图因次九成韵
作者：顾瑛
朝代：明
体裁：古风

饮涧长虹挂深岭，千尺辘轳断修绠。夜寒月黑鬼赋诗，白日清风人写影。藤萝阴阴蔓山椒，长松落雪如花飘。烦君画我掩书卧，窗前更著青芭蕉。
题吴性存所藏赵仲穆竹枝双蝶图
作者：顾瑛
朝代：明
体裁：五言绝句

阁道春风度，湘帘夜月初。多情双蛱蝶，也解逐羊车。
题宋徽宗仙山楼观图
作者：顾瑛
朝代：明
体裁：七言律诗

宣和天子昔神游，凤驾行空过玉楼。此去有人言赤马，归来无处逐青牛。分明艮岳通玄圃，想像方壶接祖洲。莫把仙山作图画，琼花琪树不胜秋。
题文湖州竹
作者：顾瑛
朝代：明
体裁：七言绝句

湖州昔在湖州日，日日逢人写竹枝。一段枯梢作三折，分明雪后上窗时。
题赵子昂画楚江春晓
作者：顾瑛
朝代：明
体裁：七言绝句

东方旭日出曈昽，照见巴江曲似弓。莫遣猿声到巫峡，山头犹有楚王宫。
饯谢子兰分韵诗
作者：顾瑛
朝代：明
体裁：古风

先生祖实康乐公，于今为庶称老翁。派流白鹤溪上住，乡里群豪趋下风。叩门过我惊我侬，头戴笠子心忡忡。谈空说有丘壑志，抗尘走俗山泽容。自言千里窜荆棘，此身飘泊如飞蓬。山妻未老发半秃，纫针主馈全妇功。大儿学诗次学礼，小儿五尺儒门童。前年去年兵蔽野，单堠双堠人举烽。孤舟如叶载雨雪，朝浮暮泛西复东。寒蝇穴窗死钻纸，泥龟曳尾生脱筒。只今僦屋在美里，黍穗雨黑波摇空。米如买珠薪束桂，坏壁四立鸣哀蛩。杜陵迁居忧国难，阮籍命驾嗟途穷。鹪鹩无枝何所寄，乌鹊三匝将奚从。结心泗川得管子，为借一亩幽人宫。我为斯文雅识面，迟迟细语倾深衷。我开船屋秋水中，绿波碧树红芙蓉。推窗面面远山入，引钩个个游鱼逢。好事独许米老得，清赏当与岑参同。画张神笔骇疟鬼，书著芸香辟蠹虫。槽头夜滴百斛酒，佳菊烂发花丛丛。蟹斫两螯白雪满，橘摘并蒂黄金重。荐君之酒饯君别，莫辞大酌玻璃钟。君不见绕屋水流流入淞，五湖四海三江通。君归只在泗川上，百里那消风一篷。君好去，莫匆匆，足衣足食可御冬。回首虹光贯明月，新诗多附高飞鸿。
寿州题壁
作者：顾瑮
朝代：明
体裁：五言绝句

去郡今千里，还家尚几程。春风杨柳色，相送石头城。
一丛花 湘南见池上梅花作二首 其一
作者：顾璘
朝代：明
体裁：词

东风花发小池边。移种是何年。江南旧日看花处，更回首、多少山川。聊折一枝，瓦瓶斜插，惆怅早春天。
一丛花 湘南见池上梅花作二首 其二
作者：顾璘
朝代：明
体裁：词

凌波何处见铢衣。池畔月明时。春风莫作颠狂态，好堪耐、璚雪葳蕤。楼上笛残，陇头书远，人在楚云西。
一丛花·湘南见池上梅花作二首
作者：顾璘
朝代：明

东风花发小池边。移种是何年。江南旧日看花处，更回首、多少山川。聊折一枝，瓦瓶斜插，惆怅早春天。凌波何处见铢衣。池畔月明时。春风莫作颠狂态，好堪耐、璚雪葳蕤。楼上笛残，陇头书远，人在楚云西。
丁酉除日道州作二首
作者：顾璘
朝代：明

驱驰惊道远，衰白感年除。浮世皆为客，他乡亦可居。酒杯从仆进，风物向春舒。眷恋残更漏，挑灯展旧书。老来怜岁月，除夕每题诗。正自悲摇落，那堪怨别离。家园繁节物，耆旧俨光仪。赋就宜春帖，淋漓映户施。
丁酉除日道州作二首·其一
作者：顾璘
朝代：明

驱驰惊道远，衰白感年除。浮世皆为客，他乡亦可居。酒杯从仆进，风物向春舒。眷恋残更漏，挑灯展旧书。
丁酉除日道州作二首·其二
作者：顾璘
朝代：明

老来怜岁月，除夕每题诗。正自悲摇落，那堪怨别离。家园繁节物，耆旧俨光仪。赋就宜春帖，淋漓映户施。
三弟舜玉六十
作者：顾璘
朝代：明

仲兄官未罢，爱弟寿仍高。白首违琼树，青山落布袍。乡评元独重，酒兴近谁豪。却恨埙篪会，无因附尔曹。
上下诸峰间作
作者：顾璘
朝代：明

紫盖峰头弄白云，朱陵洞口谒玄君。湘妃竹点苍梧泪，神禹碑传玉薤文。未遂著书藏石室，空嗟提剑傍人群。中林散发何由得，徙倚西岩到日曛。蓝舆晓御八风轻，重叠青山接续迎。画壁倚空看石势，玉琴喧涧得泉声。人疑天上重开地，峰向云中自现名。试傍紫霄瞻绛阙，崔巍如见九重城。岩松挺挺大夫身，石涧泠泠静者神。云盖不迷韩刺史，书堂曾隐李山人。英贤旧迹风俱逝，旌节初游雪正新。唤取邹阳吹暖律，愿教寒谷转阳春。丹山碧水傲仙真，绝涧荒途隔世尘。道学共尊胡父子，衣冠能避晋君臣。长镵采药知何日，白发游峰有夙因。肯许移家分一壑，为君当面解朝绅。南岩元居大火功，霜寒松桂自青苍。穿林马踏烟霞色，煮涧茶分药草香。天畔星缠窥翼轸，雪馀风景忆朱张。衰残万事皆慵懒，独有登临兴尚狂。玉书金箓纪先贤，野老都无一二传。石上剜苔寻古刻，岩阴开雪引灵泉。销沈盛事堪长叹，料理閒情只自怜。问讯邺侯三万轴，不知埋向若峰前。
上下诸峰间作·其一
作者：顾璘
朝代：明

紫盖峰头弄白云，朱陵洞口谒玄君。湘妃竹点苍梧泪，神禹碑传玉薤文。未遂著书藏石室，空嗟提剑傍人群。中林散发何由得，徙倚西岩到日曛。
上下诸峰间作·其三
作者：顾璘
朝代：明

岩松挺挺大夫身，石涧泠泠静者神。云盖不迷韩刺史，书堂曾隐李山人。英贤旧迹风俱逝，旌节初游雪正新。唤取邹阳吹暖律，愿教寒谷转阳春。
上下诸峰间作·其二
作者：顾璘
朝代：明

蓝舆晓御八风轻，重叠青山接续迎。画壁倚空看石势，玉琴喧涧得泉声。人疑天上重开地，峰向云中自现名。试傍紫霄瞻绛阙，崔巍如见九重城。
上下诸峰间作·其五
作者：顾璘
朝代：明

南岩元居大火功，霜寒松桂自青苍。穿林马踏烟霞色，煮涧茶分药草香。天畔星缠窥翼轸，雪馀风景忆朱张。衰残万事皆慵懒，独有登临兴尚狂。
上下诸峰间作·其六
作者：顾璘
朝代：明

玉书金箓纪先贤，野老都无一二传。石上剜苔寻古刻，岩阴开雪引灵泉。销沈盛事堪长叹，料理閒情只自怜。问讯邺侯三万轴，不知埋向若峰前。
上下诸峰间作·其四
作者：顾璘
朝代：明

丹山碧水傲仙真，绝涧荒途隔世尘。道学共尊胡父子，衣冠能避晋君臣。长镵采药知何日，白发游峰有夙因。肯许移家分一壑，为君当面解朝绅。
上之回
作者：顾璘
朝代：明

回中道，何逶迤。千乘雾列，万骑云驰。北历萧关戍，东谒汾阴祠。金币四方至，牛马尽为牺。君王劳玉体，侍从敢言疲。
上元十二夜饮蒋方伯诚之第观灯
作者：顾璘
朝代：明

日色渐落天宇澄，月华滟滟东方升。锦堂鸣钟集嘉客，玳筵珠履纷相承。饮君天台沆瀣之玉醴，观君钱唐错采之华灯。佳辰高会感人意，清歌绕梁乐何胜。君家贵盛不可言，于今海内称德门。公居岳牧领全蜀，次公秉钧调化元。英雄想望见颜色，愧我流落叨攀援。歌牛枉侧桓公听，弃马虚伤田子魂。青云轗轲徒垂翅，白日留连且举樽。公将整驾登西路，予亦怀乡欲归去。共惜相逢不可长，它年一笑知何处。
上职方叔父封君寿诗
作者：顾璘
朝代：明

葛仙隐方厓，陶公栖曲林。邦圻聚灵薮，往哲寄幽寻。季父慕嘉遁，卜筑东山岑。丹榆夹门径，平畴间清浔。劳形理耕织，旷望悦高深。亲交集近局，浊酒时共斟。岂必丝与竹，俯聆清涧音。机心一以息，宴坐但冲襟。醇和会玄理，恺悌契神心。渥颜永无改，万寿乐且湛。爱子解组归，娱彩兰堂阴。列鼎力岂逮，苦节播休音。箪瓢进菽水，俯仰展欢忱。内盛匪外备，物理徵在今。
上邃翁寿和文济二首
作者：顾璘
朝代：明

鹄立鹏抟五十春，玉阶摇佩上星辰。黄扉大业关元化，白首孤忠动鬼神。寿亚潞公凡几岁，名齐温国竟谁人。纷纷寒士歌恩泽，厚禄千钟祇自贫。玉烛均调四海春，风云嘉会庆兹晨。朝廷礼乐前无古，台阁文章妙有神。宝历天长遗大老，金门地迥隐仙人。休怜道貌殊清峻，夙夜常忧白屋贫。
上邃翁寿和文济二首·其一
作者：顾璘
朝代：明

鹄立鹏抟五十春，玉阶摇佩上星辰。黄扉大业关元化，白首孤忠动鬼神。寿亚潞公凡几岁，名齐温国竟谁人。纷纷寒士歌恩泽，厚禄千钟祇自贫。
上邃翁寿和文济二首·其二
作者：顾璘
朝代：明

玉烛均调四海春，风云嘉会庆兹晨。朝廷礼乐前无古，台阁文章妙有神。宝历天长遗大老，金门地迥隐仙人。休怜道貌殊清峻，夙夜常忧白屋贫。
下双厓岭入会同
作者：顾璘
朝代：明

双厓分剑门，石道中贯出。危如坠渊下，经过已非一。所荷皇天慈，惠我得晴日。翩翩转轻舆，荦确千怵惕。嗟尔冰雪晨，行者慎其术。
下松厓岭入黔阳
作者：顾璘
朝代：明

荒云莽苍石厓横，不见青松但有名。嗟来诛求贫到骨，肯容材木遂生成。
不寐
作者：顾璘
朝代：明

虚堂生夜寒，残烛照孤寝。自抚平生心，辗转不安枕。浮云久弥烦，往事静堪哂。立德既已违，催科讵能忍。悠悠古循良，空令急相轸。
与夏德澍游戏龙院暮归
作者：顾璘
朝代：明

城郭谁知涧壑凉，秋天何似野情长。烟峰九叠迎曛紫，云木千章过雨苍。满地山花清俎豆，高飞溪鸟避冠裳。同游况有天台侣，共绕流泉话石梁。
与太史鲁南游西山二首
作者：顾璘
朝代：明

城阙三千界，烟花一万重。漫乘金腰袅，同玩玉夫容。景色伤心丽，春光引兴浓。来游乘暇日，佳处合从容。净域藏春远，羁游出郭迟。马骄翻碧草，莺老宿深枝。行乐浮生梦，风光故国思。谢君催晓发，垂老遂幽期。
与太史鲁南游西山二首·其一
作者：顾璘
朝代：明

城阙三千界，烟花一万重。漫乘金腰袅，同玩玉夫容。景色伤心丽，春光引兴浓。来游乘暇日，佳处合从容。
与太史鲁南游西山二首·其二
作者：顾璘
朝代：明

净域藏春远，羁游出郭迟。马骄翻碧草，莺老宿深枝。行乐浮生梦，风光故国思。谢君催晓发，垂老遂幽期。
与王佺
作者：顾璘
朝代：明

长安季主洞幽明，市肆谈玄折贾生。抱病老人茆屋下，倚风欹枕听江声。
与王司礼焘马司谏汝彰卢氏园宴坐言别
作者：顾璘
朝代：明

台居倦文牒，野步惬园田。既偕金宫彦，复招青琐贤。旅泛暂聚合，心赏相夤缘。疏罗罥高壁，密竹媚清涟。岁晏众芳歇，时菊亦解颜。共伤节序改，况轸别念牵。去任殊道路，南北间山川。引觞竞浮白，临乐恶繁弦。感此羁游情，慨余薄暮年。终当解龟组，农圃安自然。
与王氏履约履吉文氏寿承休承袁氏补之永之六贤上方山玩月
作者：顾璘
朝代：明

幽怀洽清夜，兴言陟穹窿。寒景自憭慄，况兹山间中。明月出海嵎，浮云净遥空。二八轮正满，桂影虚玲珑。河汉近人泻，衣袂多烈风。俯窥震泽外，一气涵鸿濛。凭虚意惝恍，酒酣兴弥雄。浩歌楞伽岩，向振冯夷宫。山川阅今昔，代谢焉可穷。今兹欢乐趣，往者谁复同。吴越且黄土，安问陶朱公。不如林壑间，偃仰息微躬。神超形无阂，道合契有终。彷佛绝尘境，高举凌烟虹。
与田司封雅论呈王考功
作者：顾璘
朝代：明

世路多曲径，人命有定录。野鸟乱雌雄，塞马分倚伏。徒驰烈士心，讵厌小人腹。颓颜感秋蒲，逆境伤暮鵩。采药怀名山，栖衡念空谷。晔晔紫芝饵，飘飘绿荷服。桃花夹门生，兰叶依井覆。焚香讽灵言，酌醴延静福。遥迎老君牛，永辟留侯谷。玄契属君启，雅志匪予独。为讯王子乔，何年谢微禄。
与陈大鲁南游天宁寺二首
作者：顾璘
朝代：明

野寺青霄畔，攀厓扣法堂。山铺平野阔，江绕大都长。凿石开花坞，梯云架竹房。城中车马客，谁解就荒凉。峻岭香台峭，高林夏气清。山分龙阜色，涧别虎溪名。野酌临归鸟，昏钟吼卧鲸。坐依云雾窟，那有市朝情。
与陈大鲁南游天宁寺二首·其一
作者：顾璘
朝代：明

野寺青霄畔，攀厓扣法堂。山铺平野阔，江绕大都长。凿石开花坞，梯云架竹房。城中车马客，谁解就荒凉。
与陈大鲁南游天宁寺二首·其二
作者：顾璘
朝代：明

峻岭香台峭，高林夏气清。山分龙阜色，涧别虎溪名。野酌临归鸟，昏钟吼卧鲸。坐依云雾窟，那有市朝情。
与陈石亭雪后游牛首山
作者：顾璘
朝代：明

隆冬季月岁云徂，策马牛山兴不孤。削璧倚空云点缀，古松沿涧雪模糊。堂垂塔影传灵怪，人转岩腰学画图。形胜江南无可比，武皇龙驾合踟蹰。
与陈鲁南
作者：顾璘
朝代：明

浮云淡秋水，落日横暮山。与子有幽抱，时在山水间。
丙子元日于郡斋作四十韵
作者：顾璘
朝代：明

南纪江潭远，东风节序移。流年伤久客，多病负明时。稼穑功何补，莺花兴匪宜。岭梅虚照眼，江柳莫摇丝。忆昔为郎日，承亲乐在兹。都城依斗极，画省缀云司。禄米供调膳，家园奉杖藜。閒情潘岳赋，燕喜鲁人诗。棣萼连庭发，槐阴拂地垂。书编长枕藉，酒斝亦淋漓。契合多良友，招邀慰所思。声华倾座重，精白寸心知。松桧寒逾劲，骅骝老不羁。已堪徵道义，况更得师资。西汉才方盛，东周梦岂衰。立谈期化理，倾倒绝猜疑。中路罹多难，专城试一麾。梁陈高贼垒，河朔走征旗。苦乏勤王略，空怀报国私。援枹临矢石，饮血抚鳏嫠。仅免投豺虎，方思伴鹿麋。愚蒙仍触法，覆载本含慈。斧锧逃轻典，丹青发朽姿。恩波犹五马，窜地异三危。水镜开城观，星躔压地支。国风饶比兴，民俗重耕犁。桃水居人乐，华胥帝载熙。颇容山简醉，未释贾生悲。信美非吾土，浮名已后期。形容麟阁远，羽翼鴳图卑。即事惊华发，无阶叩赤墀。大欢惟菽水，野性一茅茨。纳履思投足，谈经得解颐。文章关不朽，气格许谁追。能事输前列，洪钧贵自持。陶镕兼物类，浑朴断人为。郁郁希游夏，劳劳去管伊。行藏俱自得，筋力岂空疲。细雨衣襟净，深山卧起迟。时寻老渔父，同钓楚江湄。
东原行赠金士希
作者：顾璘
朝代：明

蓬莱近在都城隈，高原如掌风尘开。长江叠送波涛色，钟岳横分紫翠堆。疏林旷望豁心目，四时花艳纷相催。皇居咫尺接灵气，云霞缭绕金银台。橘洲桃水竟恍惚，终南太华空崔嵬。先生泉石性所好，紫绶裹体心潜哀。专城虎竹弃如土，梦想此乡归去来。挂冠散发对高木，閒门白日生苍苔。手提长镵斸春雨，东陵瓜田身自栽。兴起高歌拂衫袖，虬髯仰将何毰毸。江山开辟几千古，孙郎突来生祸胎。干戈六代斗白骨，四十二帝翻云雷。旌旗紫盖转灭没，琼楼绮阁俱飞灰。当时岂无攀龙附凤侣，功成运去多嫌猜。良弓已随高鸟尽，至今空泣英雄才。不如有田尽成秫，当春泼作葡萄醅。砗磲为瓯玉为杯，买金便铸十石罍。上药浸之可养性，烂醉勿论西日颓。傥予出郭来相访，莫遣醒醒骑马回。
东园分菊苗有作
作者：顾璘
朝代：明

解带理荒圃，及兹春雨馀。丛菊被嘉泽，芳苗郁以舒。伐根辨众色，间植周前除。汲涧沃新壤，秉锄散故苴。匪惜悁勤意，爱尔气清殊。秋华既幽靓，夏叶亦扶疏。霭霭轩楹侧，颇慰陶潜居。
东园分韵
作者：顾璘
朝代：明

竹坞红亭隐，松岩碧磴悬。云光浮蚁爵，秋律应鹍弦。缓坐延明月，高吟对暮天。不因开洞府，何以狎群仙。
东郊田园二首
作者：顾璘
朝代：明

陶公归桑里，谢客营石门。于世既无竞，努力事田园。春还理荒秽，良苗应时繁。岂不念岁丰，天道难预论。列槿藩草屋，艺蔬备晨飧。郊居渐成趣，益厌城市喧。菽水苟无阙，万事奚足言。出门见青山，幽意日潇洒。修竹绕舍东，流水在田下。衣冠不须着，犁锄亦时把。日与山翁游，礼貌乐疏野。风俗重时令，相邀作乡社。浊醪满浮蚁，蛙鱼剖新鲊。交酬各酩酊，至乐绝无假。长笑宇宙间，谁是忘形者。刈麦思时旸，分苗望时雨。彼苍于农人，迁就亦良苦。好雨从东来，原田白膴膴。老稚荷蓑出，绿缛纷可睹。引耜骧且鸣，馀欢及家牯。连岁荒负租，颇遭官长怒。今幸占有年，且愿给公赋。絮酒兼灸鸡，殷勤祝猫虎。散步龙山麓，石马高嶙峋。芜没野田侧，行列不复陈。不知何代墓，感叹为沾巾。慨昔六代交，紫宫架天津。虎斗尽英辟，鹰扬皆贵臣。回眸耀白日，吐气贯青旻。见者恒辟易，况敢托交亲。讵知百世下，骨肉化飞尘。樵牧无人禁，姓名亦已湮。念此返田舍，秫酒正芳醇。倾壶且一醉，兀兀忘吾身。
东郊田园二首·其一
作者：顾璘
朝代：明

陶公归桑里，谢客营石门。于世既无竞，努力事田园。春还理荒秽，良苗应时繁。岂不念岁丰，天道难预论。列槿藩草屋，艺蔬备晨飧。郊居渐成趣，益厌城市喧。菽水苟无阙，万事奚足言。
东郊田园二首·其二
作者：顾璘
朝代：明

出门见青山，幽意日潇洒。修竹绕舍东，流水在田下。衣冠不须着，犁锄亦时把。日与山翁游，礼貌乐疏野。风俗重时令，相邀作乡社。浊醪满浮蚁，蛙鱼剖新鲊。交酬各酩酊，至乐绝无假。长笑宇宙间，谁是忘形者。刈麦思时旸，分苗望时雨。彼苍于农人，迁就亦良苦。好雨从东来，原田白膴膴。老稚荷蓑出，绿缛纷可睹。引耜骧且鸣，馀欢及家牯。连岁荒负租，颇遭官长怒。今幸占有年，且愿给公赋。絮酒兼灸鸡，殷勤祝猫虎。散步龙山麓，石马高嶙峋。芜没野田侧，行列不复陈。不知何代墓，感叹为沾巾。慨昔六代交，紫宫架天津。虎斗尽英辟，鹰扬皆贵臣。回眸耀白日，吐气贯青旻。见者恒辟易，况敢托交亲。讵知百世下，骨肉化飞尘。樵牧无人禁，姓名亦已湮。念此返田舍，秫酒正芳醇。倾壶且一醉，兀兀忘吾身。
东郊田舍戏占
作者：顾璘
朝代：明

北望紫山横紫烟，南窥天印削青天。柴门古木行荒径，柳堰回溪抱野田。蕉叶舞墙凡几处，藤根萦石自何年。穿巢鸟鹊初将子，落簇红蚕已上绵。行客卖茶微雨里，农夫依饷古槐边。身抛岁月何须记，地远尘埃亦自怜。卖却异书多买犊，收将狂性且逃禅。申屠即树成居屋，陶令逢人馈酒钱。云至剩添閒伴侣，花开新得小婵娟。眠惊鹤啄弹琴石，坐爱鱼吞洗墨泉。四大有生皆梦幻，一真无累即清玄。所希畏垒庚桑子，莫羡丹阳葛稚川。
东郑生
作者：顾璘
朝代：明

图史聊足娱，胡为苦多营。经旬谢宾客，春草当门生。白发午未栉，青山时独行。萧萧树上瓢，莫与风俱鸣。
东野
作者：顾璘
朝代：明

天印山如天斲方，秦淮水萦练带长。夜坐船头看明月，垂虹斜挂几飞梁。东山茅屋野人家，谢傅蔷薇春著花。入市懒骑从事马，开园时种故侯瓜。
东野·其一
作者：顾璘
朝代：明

天印山如天斲方，秦淮水萦练带长。夜坐船头看明月，垂虹斜挂几飞梁。
东野·其二
作者：顾璘
朝代：明

东山茅屋野人家，谢傅蔷薇春著花。入市懒骑从事马，开园时种故侯瓜。
东门行
作者：顾璘
朝代：明

出东门，拔剑击门关。唶它人，驾驷马，富贵遨游王侯卿相间。嗟我独何郁郁，中夜忧晨餐。生不得五鼎食，死当长逝不愿还。少妇牵衣悲啼，听妾致一言：舜禹疾走以避位，讴歌颂其贤。黄头棹郎铸山而饿死，卒不得怀一钱。伯夷食薇蕨，盗蹠乃炙人肝。恶来高位，纣杀比干。万族各各有生命，上悬沧浪之天。富贵与贫贱，自计诚独难。
严太史惟中东堂
作者：顾璘
朝代：明

新堂诛茅仍故墟，寒溪度郭鸣阶除。春风入帘语巢燕，朝日映户坐看书。酒熟时来长者辙，山深何厌廛中居。诗筒独驱一黄犬，尘壁宛挂双银鱼。
严子寅小阁
作者：顾璘
朝代：明

幽栖易为足，容膝岂愿馀。日览陶谢篇，时临苏董书。乐此永昕夕，自顾无斗储。往往赋佳句，驰声满乡闾。
严子陵祠
作者：顾璘
朝代：明

垂纶客去今千载，犹见高台对碧流。几户蓬茅馀凤种，万方戈甲一羊裘。天空大泽星辰动，露下秋山草木愁。岂料平生逃绂冕，却遗名姓在乡州。
中秋县署值雨
作者：顾璘
朝代：明

此夕中秋月，他乡两度圆。孤云生夜翳，万象失秋妍。雨气饶侵客，风期又隔年。谁能揽明镜，烂熳挂青天。独客佳辰思，空山积雨愁。纵能斟绿蚁，何处望琼楼。岩桂萧萧落，江云冉冉浮。愿馀吴地影，聊破老亲忧。
中秋县署值雨·其一
作者：顾璘
朝代：明

此夕中秋月，他乡两度圆。孤云生夜翳，万象失秋妍。雨气饶侵客，风期又隔年。谁能揽明镜，烂熳挂青天。
中秋县署值雨·其二
作者：顾璘
朝代：明

独客佳辰思，空山积雨愁。纵能斟绿蚁，何处望琼楼。岩桂萧萧落，江云冉冉浮。愿馀吴地影，聊破老亲忧。
中秋对月和罗女文
作者：顾璘
朝代：明

高秋明月满天凉，露坐风生薜荔裳。蟋蟀近床还独语，蟾蜍离海已深藏。人间忽敞清虚府，地上平铺雪霰光。笑玩素娥敲药杵，不劳银汉问舟航。
中秋山中夜起玩月
作者：顾璘
朝代：明

中秋万古月，城阙玩每同。今年展奇观，对此空山中。圆魄出东岭，海气开洪濛。长风扫浮翳，清辉荡遥空。吴山翠千点，错列指顾中。澄江动虚影，下彻鼋鼍宫。天地同一色，苍茫浩无穷。顾兔露其爪，冥冥避高鸿。把酒发商歌，声激河汉东。古今一瞬息，过客犹转蓬。而我寓宇内，薨薨侣微虫。生存不自乐，溘死徒忡忡。鸡鸣且莫寝，坐迟初阳红。
中秋日学宫试诸生
作者：顾璘
朝代：明

宴坐中秋日，云晴灌水阳。玉麟横郭见，文笔映波长。隐几饶幽胜，登堂总俊良。英灵占萃聚，神采爱舒张。颇讶遗珠远，谁云古道荒。多闻沾柳教，妙悟近周乡。僻壤缘人胜，儒绅贵志强。嗟予牵世网，垂老觅亡羊。
丰乐河
作者：顾璘
朝代：明

丰乐河边杨柳疏，半黄浑似早春初。晴风不著行人面，欲问桃花开也无。
临江丛竹间虎
作者：顾璘
朝代：明

西林白日暮，溪上无村坞。牵夫仓皇啼入舟，幽丛虓虎几噬汝。舣舟侧望白额狞，双睛㸌电对人怒。吁嗟尔虎太不武，近渚鼋鼍肉磈礨，岩穴豺狼饱而舞。尔何不往搏食之，顾来溪头惊我小儿女。惜哉我无蛇弓雕羽箭，一发毙尔腊为脯。呜呼豫章猛士千百群，安知无一李将军。
临江仙·雨中柬谭子羽
作者：顾璘
朝代：明

抱病登楼无意绪，满城寒雨濛濛。一樽何日与君同。捲帘芳草碧，呼酒夕阳红。堪恨赏心多不偶，依然枉却东风。扁舟归兴莫匆匆。江梅他自落，别有海棠丛。
丹泉歌赠顾生
作者：顾璘
朝代：明

葛翁炼药吴山巅，丹砂入井流丹泉。洞门一闭绿苔灭，至今宝气横青天。山人筑室幽涧东，飞泉洒壁秋霞红。饮之不饥复不渴，碧眼渐换为方瞳。买药金陵未归去，月明猿鹤空延伫。束取阴符向白云，烧丹直傍泉飞处。
丽卿宅观灯席上赋
作者：顾璘
朝代：明

美酒华灯乐此宵，词人高会庆清朝。条风累日春初动，明月千门雪半消。未许峭寒欺鹤氅，且传新曲度鸾箫。江南旧胜依稀在，罗绮尘香十二桥。
丽江同萧侍御作二首
作者：顾璘
朝代：明

笑共江妃采采霞，锦袍乘月坐浮槎。桃花两岸知何处，中隐秦人数百家。圣主乘龙日好文，高贤簪豸起青云。长才渐入麒麟画，雅兴犹悬鹿豕群。
丽江同萧侍御作二首·其一
作者：顾璘
朝代：明

笑共江妃采采霞，锦袍乘月坐浮槎。桃花两岸知何处，中隐秦人数百家。
丽江同萧侍御作二首·其二
作者：顾璘
朝代：明

圣主乘龙日好文，高贤簪豸起青云。长才渐入麒麟画，雅兴犹悬鹿豕群。
乍暖
作者：顾璘
朝代：明

阴厓春令几时回，即有山花映路开。冰雪祗今无处著，柳丝桃萼莫疑猜。
乔奉常席上次韵别诸君子
作者：顾璘
朝代：明

别馆张灯二鼓声，词林觞咏接高情。群龙喜奉云中会，匹马愁分雪后程。春尽乡书先雁到，山寒归路怕风生。江南回首瞻依地，明月苍苍满帝京。
乔衡州母夫人
作者：顾璘
朝代：明

慨息夫人节，艰危烈士心。盛年孤影立，中路百忧侵。泪苦惟啼血，儿娇况在襟。机丝秋壁静，篝火夜堂深。突尔看纡紫，终然慰脱簪。金珠收宠数，阃閤正规箴。转叹君臣际，空为板荡唫。
九日亭上独酌六弟送盘飧至有怀
作者：顾璘
朝代：明

九日山亭独举杯，盘飧远送白衣来。乾坤大梦堪高枕，林壑衰年切孔怀。近水脊令还自得，傍厓黄菊未全开。茱萸且莫迎霜落，后至还期插帽回。
九日同太宰严公城西汎舟二首
作者：顾璘
朝代：明

九日江门芦荻秋，登高何似汎兰舟。城临曲水天河转，地接仙台苑树浮。佳节壶觞随酩酊，上公轩盖倍风流。迂疏独笑陶彭泽，漫插茱萸亦满头。兰桡东荡曙烟开，菊斝西冲落照回。夹岸山岚飘几席，绕城波色动楼台。都人节序遗风旧，词客秋吟发兴哀。偃仰皇州多胜槩，挥毫何以继仙才。
九日同太宰严公城西汎舟二首·其一
作者：顾璘
朝代：明

九日江门芦荻秋，登高何似汎兰舟。城临曲水天河转，地接仙台苑树浮。佳节壶觞随酩酊，上公轩盖倍风流。迂疏独笑陶彭泽，漫插茱萸亦满头。
九日同太宰严公城西汎舟二首·其二
作者：顾璘
朝代：明

兰桡东荡曙烟开，菊斝西冲落照回。夹岸山岚飘几席，绕城波色动楼台。都人节序遗风旧，词客秋吟发兴哀。偃仰皇州多胜槩，挥毫何以继仙才。
九日喜何叔皮至山庄
作者：顾璘
朝代：明

山馆际佳节，川原秋气澄。白日照禾黍，颇适幽居情。曳杖登高丘，停车延友生。契阔良已展，欢悰亦交倾。浊酒写情愫，三爵匪充盈。古处道所贵，浇漓安可徵。风凄碧草变，露湿黄花荣。感兹时物改，勖尔没齿盟。
九日登巾子山
作者：顾璘
朝代：明

隐几朝朝爱翠微，佳辰来醉菊花卮。千门落照低秋影，万里长云接鬓丝。击鼓每疑高塔动，临崖方见古松垂。风光绝好乡关异，北望长唫有所思。
九日登柳山
作者：顾璘
朝代：明

佳节登临感岁华，苍梧云影向秋赊。高空独鹤翻风去，返照澄江抱郭斜。南国音书催白雁，东篱归兴倚黄花。衰迟自爱茱萸酒，瘴疠谁悲薏苡车。
九日风雨同昆山张水部诚之饮岳阳行台
作者：顾璘
朝代：明

霜台对酌重阳酒，同在他乡似故乡。万里江湖楼阁迥，百年家国鬓毛苍。鸿飞岂为秋田下，菊绽从知旧径荒。雾雨君山登未得，西风休为孟嘉狂。
九月八日饮振衣亭归有怀三首
作者：顾璘
朝代：明

胜地湖山槩，浮生啸咏情。崖倾松径仄，亭远石门横。暇日衣堪振，秋天酒共清。城昏合归去，林月向谁明。落日山亭饮，含情迟月华。高秋何负我，远客正思家。桓老开萸酒，陶公把菊花。匏尊空野兴，菽水自天涯。主客临高赏，江湖近座流。长筵欺短日，浊酒傲清秋。亭榭开新迹，风烟惬壮游。不知千载上，谁醉此山头。
九月八日饮振衣亭归有怀三首·其一
作者：顾璘
朝代：明

胜地湖山槩，浮生啸咏情。崖倾松径仄，亭远石门横。暇日衣堪振，秋天酒共清。城昏合归去，林月向谁明。
九月八日饮振衣亭归有怀三首·其三
作者：顾璘
朝代：明

主客临高赏，江湖近座流。长筵欺短日，浊酒傲清秋。亭榭开新迹，风烟惬壮游。不知千载上，谁醉此山头。
九月八日饮振衣亭归有怀三首·其二
作者：顾璘
朝代：明

落日山亭饮，含情迟月华。高秋何负我，远客正思家。桓老开萸酒，陶公把菊花。匏尊空野兴，菽水自天涯。
乞骸后奉答周观察子贤
作者：顾璘
朝代：明

燕河舟楫三春水，浙路旌旄十郡山。海内交情倾盖晚，江南归思乞骸还。青霄气偃松杉老，丹壑秋深杞菊斑。祇恐远游辞膝下，敢云高举出人间。
习家池
作者：顾璘
朝代：明

山简游习池，长携葛强儿。民牧多政理，倒载亦何为。怪底彊仕年，不为家翁知。
书张大夫事
作者：顾璘
朝代：明

张氏大王父，高皇之故人。执殳从前驱，﨣﨣称虎臣。请老解冠剑，归耕长淮滨。击壤歌神尧，何心瞻紫宸。一朝召上殿，慰谕展情亲。手持黄纸符，授尔职宣旬。衡鄂大岳牧，藩翰广敷仁。淮阳劳长孺，河内借寇恂。殊恩报思称，臣节实致身。全归保终始，天造良无垠。贤孙述兹事，奕世宠如新。大哉神圣谟，求贤本因民。文武唯所用，功成任洪钧。请著大史策，垂训诏千春。
书画上二首
作者：顾璘
朝代：明

平江浮夜色，远雁带秋声。渺渺孤帆去，前山月正明。微风被芳渚，菰蒲乱如发。为问红莲花，含香待谁发。
书画上二首·其一
作者：顾璘
朝代：明

平江浮夜色，远雁带秋声。渺渺孤帆去，前山月正明。
书画上二首·其二
作者：顾璘
朝代：明

微风被芳渚，菰蒲乱如发。为问红莲花，含香待谁发。
书画上赠总宪王公
作者：顾璘
朝代：明

烟霞地隔青林远，日月天回紫殿深。浮世行藏非二道，达人忧乐本同心。
于按察泉庄杂咏十四首 其一 左山
作者：顾璘
朝代：明

青苍万古色，日日落吾几。吾已忘吾生，山乎尔谁氏。
于按察泉庄杂咏十四首 其七 院卉
作者：顾璘
朝代：明

园花满百种，种种足春光。百年春尽醉，才得九千场。
于按察泉庄杂咏十四首 其三 清流关
作者：顾璘
朝代：明

颇笑古函谷，晓出鸡鸣客。四海今一家，岩关石门坼。
于按察泉庄杂咏十四首 其九 远嶂
作者：顾璘
朝代：明

窗中列远岫，傲杀谢玄晖。地是烟霞窟，身仍薜荔衣。
于按察泉庄杂咏十四首 其二 上泉
作者：顾璘
朝代：明

错落万顷田，潺湲百丈泉。山人日秉耒，饱饭对山眠。
于按察泉庄杂咏十四首 其五 云屋
作者：顾璘
朝代：明

茅屋依青嶂，松枝拂户低。鹤来休便住，留著白云栖。
于按察泉庄杂咏十四首 其八 园蔬
作者：顾璘
朝代：明

盥口就晨飧，青菘间黄独。还闻石家厨，啖乳荐豚肉。
于按察泉庄杂咏十四首 其六 月池
作者：顾璘
朝代：明

清池如半璧，下浸青天月。依稀玉兔边，侧露金银阙。
于按察泉庄杂咏十四首 其十 平峦
作者：顾璘
朝代：明

翠屏高千尺，行坐日相对。宇内有红尘，尽在岩峦背。
于按察泉庄杂咏十四首 其十一 鱼沼
作者：顾璘
朝代：明

众鱼聚浅水，谁谓鳞甲微。中有赤色鲤，雨即随龙飞。
于按察泉庄杂咏十四首 其十三 柳堤
作者：顾璘
朝代：明

手种春杨柳，盈盈绿满堤。居人不自觉，过客竟须迷。
于按察泉庄杂咏十四首 其十二 雁畴
作者：顾璘
朝代：明

昔飞远塞外，映月落虚弦。今向仁人侧，随阳宿野田。
于按察泉庄杂咏十四首 其十四 篁径
作者：顾璘
朝代：明

竹下有幽径，本为裘羊开。清风满庭户，时闻抱琴来。
于按察泉庄杂咏十四首 其四 赤湖
作者：顾璘
朝代：明

古邑今为田，城闉复何有。时见遗世人，长歌一回首。
于按察泉庄杂咏十四首·左山
作者：顾璘
朝代：明

青苍万古色，日日落吾几。吾已忘吾生，山乎尔谁氏。错落万顷田，潺湲百丈泉。山人日秉耒，饱饭对山眠。颇笑古函谷，晓出鸡鸣客。四海今一家，岩关石门坼。古邑今为田，城闉复何有。时见遗世人，长歌一回首。茅屋依青嶂，松枝拂户低。鹤来休便住，留著白云栖。清池如半璧，下浸青天月。依稀玉兔边，侧露金银阙。园花满百种，种种足春光。百年春尽醉，才得九千场。盥口就晨飧，青菘间黄独。还闻石家厨，啖乳荐豚肉。窗中列远岫，傲杀谢玄晖。地是烟霞窟，身仍薜荔衣。翠屏高千尺，行坐日相对。宇内有红尘，尽在岩峦背。众鱼聚浅水，谁谓鳞甲微。中有赤色鲤，雨即随龙飞。昔飞远塞外，映月落虚弦。今向仁人侧，随阳宿野田。手种春杨柳，盈盈绿满堤。居人不自觉，过客竟须迷。竹下有幽径，本为裘羊开。清风满庭户，时闻抱琴来。
于淮水东赠徽守王行之二首
作者：顾璘
朝代：明

王尊元直道，顾凯一狂生。邂逅风波地，相看义气倾。云消山自得，秋近水偏清。握手旗亭暮，那堪去住情。新安江见底，击楫兴如何。日转双旌影，风传五裤歌。名高翻借郡，道古拙催科。此地贤人众，毋辞握发多。
于淮水东赠徽守王行之二首·其一
作者：顾璘
朝代：明

王尊元直道，顾凯一狂生。邂逅风波地，相看义气倾。云消山自得，秋近水偏清。握手旗亭暮，那堪去住情。
于淮水东赠徽守王行之二首·其二
作者：顾璘
朝代：明

新安江见底，击楫兴如何。日转双旌影，风传五裤歌。名高翻借郡，道古拙催科。此地贤人众，毋辞握发多。
云厓
作者：顾璘
朝代：明

匡庐苍苍五老峰，彭湖倒蘸青芙蓉。峰头云气日五色，散落厓谷生春容。子晋吹笙紫宫里，拄笏看云时隐几。云兮云兮心共閒，不逐秋风渡江水。
云居送蔡武库赴南曹有怀故国
作者：顾璘
朝代：明

云寺迢遥来送客，松关缭绕不逢僧。堪怜把袂临秋草，转愧斋心对佛灯。旅况乡愁依去棹，月华风影乱寒藤。高岩总是销魂地，天畔危栏莫尽凭。
云泉歌
作者：顾璘
朝代：明

苍厓积铁苍云鲜，中有百丈之飞泉。银河西倾鹊桥断，玉龙下挂天梯连。仙人爱向山中住，日玩云泉不知去。清凉一濯毛骨寒，红尘飞来无著处。
五月四日二首
作者：顾璘
朝代：明

午日明朝是，愁添早闭门。榴花新节序，芳草旧王孙。望渴回銮诏，名虚赐扇恩。幸除朝贺籍，高卧类江村。客况无佳节，宸游尚故京。龙舟竞渡远，鹤发倚闾明。南苑愁移仗，西江望洗兵。早闻班瑞罢，家庆拜升平。
五月四日二首·其一
作者：顾璘
朝代：明

午日明朝是，愁添早闭门。榴花新节序，芳草旧王孙。望渴回銮诏，名虚赐扇恩。幸除朝贺籍，高卧类江村。
五月四日二首·其二
作者：顾璘
朝代：明

客况无佳节，宸游尚故京。龙舟竞渡远，鹤发倚闾明。南苑愁移仗，西江望洗兵。早闻班瑞罢，家庆拜升平。
五溪曲六首
作者：顾璘
朝代：明

皇天辨下土，夷夏各有防。冠冕与椎祼，人兽本殊方。三五圣哲代，建国但中疆。有苗或侮予，干羽舞阶隍。悠悠七旬内，卉服歌来王。五溪何滔滔，夷落限穷岑。天王主岳渎，衡山屹南临。秦皇苦多事，汉武志亦淫。楼船渡牂牁，铜柱开郁林。舆图自此广，戈矛长见寻。殷宗伐鬼方，三年始休兵。淮南谏南征，瘴疠哀群生。山多蛇虺毒，水有含沙腥。苟非蛮种类，白骨死榛荆。寄言兵家子，勿与绝域争。白金如流水，丹砂血色殷。羌儿急衣食，关市委丘山。珍异虽云贵，采掇良艰难。不见乳穴记，戕生犹等閒。所宝在五谷，远物何足悭。百里屯一军，五十置一堡。舂陵达酉溪，士卒联部伍。财粟日转输，外禦苗夷侮。况复粤巂间，岁益征戍苦。楚人今凋残，请勿拓边土。孤戍高山颠，鸣角夜呜呜。月明尚苦颜，况临风雨途。主将位日贵，重帷锦模糊。李牧今去久，谁闻捐市租。哀哉古人言，一功万骨枯。
五溪曲六首·其一
作者：顾璘
朝代：明

皇天辨下土，夷夏各有防。冠冕与椎祼，人兽本殊方。三五圣哲代，建国但中疆。有苗或侮予，干羽舞阶隍。悠悠七旬内，卉服歌来王。
五溪曲六首·其三
作者：顾璘
朝代：明

殷宗伐鬼方，三年始休兵。淮南谏南征，瘴疠哀群生。山多蛇虺毒，水有含沙腥。苟非蛮种类，白骨死榛荆。寄言兵家子，勿与绝域争。
五溪曲六首·其二
作者：顾璘
朝代：明

五溪何滔滔，夷落限穷岑。天王主岳渎，衡山屹南临。秦皇苦多事，汉武志亦淫。楼船渡牂牁，铜柱开郁林。舆图自此广，戈矛长见寻。
五溪曲六首·其五
作者：顾璘
朝代：明

百里屯一军，五十置一堡。舂陵达酉溪，士卒联部伍。财粟日转输，外禦苗夷侮。况复粤巂间，岁益征戍苦。楚人今凋残，请勿拓边土。
五溪曲六首·其六
作者：顾璘
朝代：明

孤戍高山颠，鸣角夜呜呜。月明尚苦颜，况临风雨途。主将位日贵，重帷锦模糊。李牧今去久，谁闻捐市租。哀哉古人言，一功万骨枯。
五溪曲六首·其四
作者：顾璘
朝代：明

白金如流水，丹砂血色殷。羌儿急衣食，关市委丘山。珍异虽云贵，采掇良艰难。不见乳穴记，戕生犹等閒。所宝在五谷，远物何足悭。
五老图歌寿祝封君
作者：顾璘
朝代：明

天地乃万化之门，阴阳乃五行之根。太始逮今几万载，一气不息绵绵存。瞻彼五老，霭若云屯。降神玄漠，凝质胚浑。眉垂暮雪，颜映朝暾。玄冠朱绂，素旄青幡。履彼黄道，出入氤氲。非五行之变化，果孰得而究言。灵风结驷马，迅雷走骈车。列缺叱右御，须臾周太虚。上帝洞天三十六，敕守互代群仙居。息驾广漠野，晞发扶桑津。西观蟠桃树，一花三千春。曾同二龙父，下应宣尼辰。六经始烂熳，照耀垂生民。不须神鼎炼大药，尽使寿域回清淳。祇今皇帝轩辕身，山林父老华胥宾。迩闻牛渚生至人，长生宝诀传更真。餐霞服玉好颜色，坐玩风扬东海尘。
五马图歌赠郑绍兴
作者：顾璘
朝代：明

画图五马云锦文，谁其有者郑使君。房星降灵渥洼裂，龙种迈出驽骀群。金河蹴踏精爽振，玉珂脱落权奇分。使君人异马亦异，气槩万里含风云。四明美政那可状，闾井小儿知礼让。风化浑期太古前，功名特出诸侯上。昨乘此马朝王正，锦鞯光照长安城。天闲騄駬盈万匹，此马一过人皆惊。郑君五马真绝奇，盐车局促将何为。穆王正要追风足，报尔王良伯乐知。
五龙宫
作者：顾璘
朝代：明

日出雪仍积，林深路不分。行过千涧道，来谒五龙君。仙人馀故宅，玉简空灵文。对此烟雾窟，徒然惭垢氛。
五龙隐仙岩
作者：顾璘
朝代：明

寻真极玄览，访古穷荒遐。载凌青虚界，遥扣洪厓家。往古列仙人，悉此炼丹砂。经台照白日，石洞空桃花。何时遂辟谷，漱齿来餐霞。
京城西湖漫赋
作者：顾璘
朝代：明

万顷澄波浸太清，先皇开凿拟昆明。锦帆不羡扬州路，橹橹谁誇下濑兵。
京师三月谢张愈光惠料丝灯
作者：顾璘
朝代：明

客从滇南来京师，遗我采灯光陆离。伊谁鬼物歘作此，玉缕细滑明波瓈。娲皇炼石结灵液，织女摛锦盘文丝。苍龙拔髯老蛟泣，毕献技巧争神奇。空斋秉烛试张设，五色炫烂惊妖魑。东方月出相映射，还似鳌禁元宵时。便呼斗酒纵春兴，忘却江南归已迟。丁宁箧笥好珍袭，明年相对还相思。
人日宁远山行三首
作者：顾璘
朝代：明

人日轻云漏日华，高山晴景应吹笳。东皇挈取阳和气，散满衡湘十万家。万岭千峰蔽楚天，盘厓石路马啼穿。秦人住向桃源里，犹想重华问俗年。上下邮程祗在山，白云苍雾苦跻攀。閒情独被梅花觉，引领春风破客颜。
人日宁远山行三首·其一
作者：顾璘
朝代：明

人日轻云漏日华，高山晴景应吹笳。东皇挈取阳和气，散满衡湘十万家。
人日宁远山行三首·其三
作者：顾璘
朝代：明

上下邮程祗在山，白云苍雾苦跻攀。閒情独被梅花觉，引领春风破客颜。
人日宁远山行三首·其二
作者：顾璘
朝代：明

万岭千峰蔽楚天，盘厓石路马啼穿。秦人住向桃源里，犹想重华问俗年。
代挽程公子
作者：顾璘
朝代：明

青春提剑逐轻车，料敌非徒读父书。李广有功终不赏，马援多谤欲何如。蛮方雾雨孤生后，故垒风云百战馀。安得汉家思旧业，为开烟阁写新图。
代范祖教酬朱青州
作者：顾璘
朝代：明

海内朱轮俱赫奕，下贤谁是信陵君。能将直节全元亮，肯以私交负孺文。古道分明如皎日，世情翻覆祇浮云。酬恩独有诗堪寄，极目青齐雁影分。
以奇石献泾川公辱报长歌辄答一首
作者：顾璘
朝代：明

湘西石洞涵杳冥，湿云倒结莲花青。山童采斲送官舍，风雨黑夜号山灵。蛰龙惊雷耸头角，怒豸蹲岩犹扑朔。峥嵘石柱高几许，眼底分明瞻华岳。簿书堆案烟霞愁，尘颜龌龊真可羞。碧山学士负仙骨，此物正合供幽求。绿蒲朱草映涟漪，净几疏帘日咏诗。不誇醒酒千金价，独玩通灵五色芝。
以紫珉瓜杯寿女文侑之以诗
作者：顾璘
朝代：明

东陵五色瓜，精彩化云英。堕地结紫玉，流光烛岩扃。仙人夜采掇，剖之为巨觥。神工谢雕琢，朴质疑生成。泻以丹霞浆，日月炫晶荧。长跪献翁寿，雄饮吞长鲸。五内忻灌沃，上药资流行。三载换绿髓，十年骨尽轻。出入紫烟表，寿与天齐倾。
以藤枕赠鲁南辱谢四韵次答
作者：顾璘
朝代：明

石床筠簟斗清芬，把赠应知薄绮纁。虚质含风延爽气，碧丝萦雾动波文。琅玕比德应无玷，玛瑙论材漫有文。卧向北窗魂梦稳，海涛千里隔南云。
以铁冠寿徐子仁
作者：顾璘
朝代：明

干将鍊神剑，遗我铁一丸。道逢洪厓公，为制头上冠。形模半月偃，金波错微澜。晶荧金天气，照耀素发寒。赠子介眉寿，缀之瑶华簪。偃蹇青林侧，魑魅焉可干。
仰止吟为黎师召兵侍作
作者：顾璘
朝代：明

眼中磥砢万文峰，俨立大贤为世宗。丈夫有灵塞天地，肯不拔地争巃嵷。朝亦一仰止，夕亦一仰止。平生积小以高大，巍乎山哉何愧尔。呜呼武公九十犹勉㫋，愿献他日攻玉篇。
仲宣楼
作者：顾璘
朝代：明

公子跌宕士，作赋窥才雄。刘表不解用，遗之归曹公。君看大厦就，得无资众工。慷慨从军作，亦足扬魏风。登楼想高韵，木落寒山空。
会稽杂咏同周观察作八首
作者：顾璘
朝代：明

沧海临东极，稽山建国标。楼船三岛路，玉帛万方朝。旧迹开王会，清风彻使轺。如闻穷徼外，将献越裳谣。勾践城何处，西施宅有村。山灵销霸气，春恨倚香魂。野鸟空啼血，溪花不解言。怒潮来往地，应愧到吴门。王谢人伦表，风流异代师。能书垂典则，高卧系安危。古木围棋墅，寒云洗墨池。蘋蘩何限意，谁遣到荒祠。旧传山水郡，未到问奇观。禹穴灵文秘，秦碑古篆残。梦魂飞月下，台殿隐云端。爱杀长康语，千岩秀色攒。莫惜无飞雪，乘舟向剡中。聚沙春鸟浴，背日晚花红。书卷追随满，诗人赋咏工。玉郎傥同载，高兴讵能穷。春草孤舟远，春波百顷开。镜湖犹在眼，贺监不重来。酒换金龟去，身辞玉署回。文章真小技，跌宕见高怀。城阙经营固，山河控带深。绝怜南渡事，非复上都心。铁马沉云海，铜驼委棘林。祇馀今古限，挥泪向登临。十日山阴道，青山应接重。泛杯虚酒兴，拂幔恼花容。簿领回回乱，渔歌处处逢。支公如可访，捐佩入云松。
会稽杂咏同周观察作八首·其一
作者：顾璘
朝代：明

沧海临东极，稽山建国标。楼船三岛路，玉帛万方朝。旧迹开王会，清风彻使轺。如闻穷徼外，将献越裳谣。
会稽杂咏同周观察作八首·其七
作者：顾璘
朝代：明

城阙经营固，山河控带深。绝怜南渡事，非复上都心。铁马沉云海，铜驼委棘林。祇馀今古限，挥泪向登临。
会稽杂咏同周观察作八首·其三
作者：顾璘
朝代：明

王谢人伦表，风流异代师。能书垂典则，高卧系安危。古木围棋墅，寒云洗墨池。蘋蘩何限意，谁遣到荒祠。
会稽杂咏同周观察作八首·其二
作者：顾璘
朝代：明

勾践城何处，西施宅有村。山灵销霸气，春恨倚香魂。野鸟空啼血，溪花不解言。怒潮来往地，应愧到吴门。
会稽杂咏同周观察作八首·其五
作者：顾璘
朝代：明

莫惜无飞雪，乘舟向剡中。聚沙春鸟浴，背日晚花红。书卷追随满，诗人赋咏工。玉郎傥同载，高兴讵能穷。
会稽杂咏同周观察作八首·其八
作者：顾璘
朝代：明

十日山阴道，青山应接重。泛杯虚酒兴，拂幔恼花容。簿领回回乱，渔歌处处逢。支公如可访，捐佩入云松。
会稽杂咏同周观察作八首·其六
作者：顾璘
朝代：明

春草孤舟远，春波百顷开。镜湖犹在眼，贺监不重来。酒换金龟去，身辞玉署回。文章真小技，跌宕见高怀。
会稽杂咏同周观察作八首·其四
作者：顾璘
朝代：明

旧传山水郡，未到问奇观。禹穴灵文秘，秦碑古篆残。梦魂飞月下，台殿隐云端。爱杀长康语，千岩秀色攒。
会陈亨父
作者：顾璘
朝代：明

西园虚阁对高林，闭户焚香养道心。胜地几年频怅望，归帆千里一开襟。云深独鹤萧萧舞，海近寒龙细细吟。明月倚阑无限兴，莫因人世叹浮沉。
伤歌行
作者：顾璘
朝代：明

青春欲去不可留，白日欲落花含愁。银鞍白马分明别，故苑夫容伤素秋。不惜红颜坐凋歇，可怜君恩难再得。夜簟香销巫峡云，寒衣泪落秦关雪。掩却青铜镜，不忍生尘埃。且留兰膏烛，有心莫成灰。风吹蓬枝往复回，去年团扇今年开。小物无情尚如此，何独君恩无去来。买赋无黄金，挑丝不成锦。欲因魂梦逐车轮，愿君莫恶珊瑚枕。
作亭后丘之上名清旷系之短吟
作者：顾璘
朝代：明

蓬莱微茫不可求，匡庐迢遰非易游。掌中佳景任揽撷，不如后圃登吾丘。吾丘清旷招远风，谢客妙语遗山翁。古今乐事留宇内，天地于我何终穷。天印苍苍钟陵紫，左右倒影山杯里。白鸟南穿楚岫云，片帆东落吴江水。卢鸿草堂何处开，陶令柴车日往来。花间筑室支丹灶，石底穿池立钓台。形胜随心动生趣，讴吟触口皆成句。无官迹已混樵渔，有家誓不关婚娶。高空雕鹗横秋目，近舍流莺鸣夏木。但愿丰年秫米熟，山翁烂醉死亦足。
侯城里
作者：顾璘
朝代：明

万壑千厓控海门，愁云不散昼长昏。王裒枉积林间泪，荀息难招阙下魂。直以孤忠悬日月，不劳遗草落乾坤。椒浆欲奠知何处，古木含风自吐吞。一点麻衣入帝庭，九天风雨昼冥冥。云迷杜宇游魂黑，草染苌弘野血青。四海衣冠收节槩，万年宗社属神灵。英雄已去心难死，长倚南箕化列星。
侯城里·其一
作者：顾璘
朝代：明

万壑千厓控海门，愁云不散昼长昏。王裒枉积林间泪，荀息难招阙下魂。直以孤忠悬日月，不劳遗草落乾坤。椒浆欲奠知何处，古木含风自吐吞。
侯城里·其二
作者：顾璘
朝代：明

一点麻衣入帝庭，九天风雨昼冥冥。云迷杜宇游魂黑，草染苌弘野血青。四海衣冠收节槩，万年宗社属神灵。英雄已去心难死，长倚南箕化列星。
保叔寺
作者：顾璘
朝代：明

阁饮云相对，钟鸣客倒听。林风兼夏爽，山霭过湖青。济胜身俱健，逃禅意己冥。诗成多秀句，转益道心灵。
倦寻芳慢·书怀
作者：顾璘
朝代：明

閒穷往古，万变荣枯，总归无有。乐善安常，本是自家操守。马革功名蕉覆鹿，麟台画像刍成狗。太虚中，看彩云浊雾，谁工谁丑。堪笑杀、子兰谮毁，廉蔺交欢，枉多生受。坎止流行，物理本无纷糅。天日清和聊散步，风波变动须回首。牢把定，此心中外，一生前后。
倦绣美人幛
作者：顾璘
朝代：明

罢绣非关暝，含愁讵为春。秪恐燕台下，花月解留人。
偶题
作者：顾璘
朝代：明

云连树色千嶂合，雨挟泉声一道飞。尽有山林溪涧趣，好将佳境畅天机。
偶题
作者：顾璘
朝代：明

道穷何叹拙，身病始知衰。座有青山对，门无俗客来。浮名消短鬓，雅兴寄深杯。颇笑刘伶辈，沈冥负尔怀。
元夕
作者：顾璘
朝代：明

上元佳节在山城，逝水流年忽自惊。灯火殊方同节候，歌钟何处起春声。衰残断酒江梅笑，飘泊怀乡鬓雪生。四海幸逢阳道泰，官曹端坐咏升平。
元夕和汤将军
作者：顾璘
朝代：明

皇州春色媚良宵，灯火光连十二桥。佳丽山河元自美，升平歌吹晚偏饶。千门皓月迎人转，九陌秾花映客娇。遥想宸游清禁里，阳和先得应云谣。
元夜
作者：顾璘
朝代：明

明月满千门，时清乐事繁。酒香浮夜市，花影袅春幡。漏静鸣箫远，灯辉狭室温。苦吟酬节序，飘泊任乾坤。
元夜奉诸公饮瞻辰草堂
作者：顾璘
朝代：明

老去风情异少年，元宵留客纸灯前。清筵素月宜觞咏，绣陌香尘隔管弦。火树远飘烟霭处，星河斜挂雪晴天。更阑不醉休辞去，回首欢娱易惘然。
元夜楼望
作者：顾璘
朝代：明

夜阁临衢倚醉凭，江南佳丽尚堪称。春光竟惜千门月，节序仍誇九市灯。香雾横街人似锦，歌钟何处酒如渑。长吟秉烛星桥曙，犹记狂夫少日曾。
元日早朝呈同觐诸君子
作者：顾璘
朝代：明

宫云拂曙金旟列，禁雪迎春玉殿开。礼乐总兼三代出，衣冠遥会万方来。嵩呼共捧龙笺上，镐宴还沾柏酒回。同睹盛仪谁更纪，词林独有长卿才。
元颜书院用钱给事韵
作者：顾璘
朝代：明

元颜惊代杰，精爽结灵云。运屈英雄力，山垂琬琰文。皇图天自远，世变雪徒纷。倚杖看碑客，悽然仰德芬。
入园偶题
作者：顾璘
朝代：明

菜陇横斜竹径成，海榴红喷亚枝明。台居理得山林景，不负衰翁入楚行。
入宝庆
作者：顾璘
朝代：明

林稠庐落聚，垄断路岐分。旷野迎迟日，长天失过云。金汤城据险，斥堠野屯军。长吏岑曦似，边笳夜不闻。
入山
作者：顾璘
朝代：明

万山西来高武当，灵区物物非寻常。溪边石黛转争碧，霜后草花犹自黄。栖岩人共鸟鼠穴，行空马逐鹓鸿行。不知王烈在何许，明朝可逢石髓尝。
入康谷
作者：顾璘
朝代：明

岩峦嵂兀步凌兢，时有人家住翠屏。磴路盘峰云曲曲，山田开石水层层。高林落照悬馀霭，古涧流泉咽断冰。不识前朝陵谷变，独寻残碣问山僧。
入襄阳
作者：顾璘
朝代：明

黄龙山北树含烟，白马亭东水拍天。传道樊城风景好，酒家楼阁镜中悬。庞公爱就鹿门居，孟子愁封北阙书。此地高人多隐德，青山应笑碧油车。
入襄阳·其一
作者：顾璘
朝代：明

黄龙山北树含烟，白马亭东水拍天。传道樊城风景好，酒家楼阁镜中悬。
入襄阳·其二
作者：顾璘
朝代：明

庞公爱就鹿门居，孟子愁封北阙书。此地高人多隐德，青山应笑碧油车。
入金盆山访唐孝子
作者：顾璘
朝代：明

旧闻刲股事，今见结庐情。笃行关风俗，残躯效死生。秋原双泪苦，春草寸心倾。独夜悲风切，偏闻宰树声。秋日观风地，青山五马庄。荒庐依大冢，乌鸟泣衰杨。孝子人伦重，高贤世绪昌。磨崖传故事，林壑借馀光。
入金盆山访唐孝子·其一
作者：顾璘
朝代：明

旧闻刲股事，今见结庐情。笃行关风俗，残躯效死生。秋原双泪苦，春草寸心倾。独夜悲风切，偏闻宰树声。
入金盆山访唐孝子·其二
作者：顾璘
朝代：明

秋日观风地，青山五马庄。荒庐依大冢，乌鸟泣衰杨。孝子人伦重，高贤世绪昌。磨崖传故事，林壑借馀光。
入长沙
作者：顾璘
朝代：明

岩城鼓角拥储胥，郡将横戈导隼旟。汉国提封存万户，楚骚哀怨起三闾。清朝礼乐无荒远，内史巡行自古初。衡岳动摇应愧尔，召南歌咏正愁予。
入雁山二首
作者：顾璘
朝代：明

落日双旗度竹村，灵峰历历引輶轩。秦人避地空桃水，谢客开山自石门。松栝藤稍俱刺眼，断崖巉壁易销魂。扪萝欲上招提宿，转见云深细路昏。春归幽谷见桃花，问讯安期海上家。石壁虚无通雁荡，星河漂转坐龙槎。林香定有千年药，云起皆成五色霞。且访名山消俗虑，未论勾漏隐丹砂。
入雁山二首·其一
作者：顾璘
朝代：明

落日双旗度竹村，灵峰历历引輶轩。秦人避地空桃水，谢客开山自石门。松栝藤稍俱刺眼，断崖巉壁易销魂。扪萝欲上招提宿，转见云深细路昏。
入雁山二首·其二
作者：顾璘
朝代：明

春归幽谷见桃花，问讯安期海上家。石壁虚无通雁荡，星河漂转坐龙槎。林香定有千年药，云起皆成五色霞。且访名山消俗虑，未论勾漏隐丹砂。
全州唐宗周文世范访于芝城行台
作者：顾璘
朝代：明

雪后扁舟拨棹来，湘江何减剡溪怀。灯前软语浓于酒，庭下春光早报梅。棠树尚留听讼处，柳山长忆读书台。殷勤白首相逢地，不尽行台五夜杯。
全州蒋司空景明来会于道州白鸡营
作者：顾璘
朝代：明

虎榜同袍旧，鱼书隔岁盟。关山千里驾，鸡黍百年情。容鬓非前少，勋名属晚成。湘南谢安石，早出为苍生。
八月一日舟下漓江
作者：顾璘
朝代：明

云间千壑泻漓川，日下孤帆出晓烟。万里行踪始安岭，九秋晴望泬寥天。江山故作殊方色，道路今酬逐客缘。风洞星岩应可到，还家嬴取故人怜。
八月十三夜与文济时范质甫城西泛舟达秦淮三首
作者：顾璘
朝代：明

落日清川里，轻风已自凉。秋怀生白舫，山翠扑胡床。问路疑天上，停杯待月光。何人横铁笛，吹过斗牛傍。六代烟华地，狂歌得夜游。山河横王气，水月弄清秋。木落长干寺，云残太白楼。共君须痛饮，沉醉傍沧洲。浩荡平桥饮，留连落月西。衣冠洛阳社，风物武陵溪。远泛移龙窟，高吟振鸟栖。不知今夜景，能使几人迷。
八月十三夜与文济时范质甫城西泛舟达秦淮三首·其一
作者：顾璘
朝代：明

落日清川里，轻风已自凉。秋怀生白舫，山翠扑胡床。问路疑天上，停杯待月光。何人横铁笛，吹过斗牛傍。
八月十三夜与文济时范质甫城西泛舟达秦淮三首·其三
作者：顾璘
朝代：明

浩荡平桥饮，留连落月西。衣冠洛阳社，风物武陵溪。远泛移龙窟，高吟振鸟栖。不知今夜景，能使几人迷。
八月十三夜与文济时范质甫城西泛舟达秦淮三首·其二
作者：顾璘
朝代：明

六代烟华地，狂歌得夜游。山河横王气，水月弄清秋。木落长干寺，云残太白楼。共君须痛饮，沉醉傍沧洲。
八月四日热
作者：顾璘
朝代：明

八月江南毒热新，火云郁郁尚蒸人。井梧叶落太伤早，庭户蚊喧难及晨。不见金天流素月，思沾玉露洗黄尘。重寻箧笥开纨扇，始笑西风误认真。
公宇纳凉四首
作者：顾璘
朝代：明

庭树重重拂院西，更无残日透帘闱。胡床一片堪吟啸，却付馀阴众鸟啼。散发乘风怯病身，出门途路触黄尘。每愁入夏妨高兴，不似青春解著人。跋涉山溪气郁敲，日中生恐鬓毛焦。南薰忽借閒庭爽，羽扇冰浆总不消。不愁赤日绕檐来，但取清风洒面开。尘事尽抛心似水，使君何必愧无怀。
公宇纳凉四首·其一
作者：顾璘
朝代：明

庭树重重拂院西，更无残日透帘闱。胡床一片堪吟啸，却付馀阴众鸟啼。
公宇纳凉四首·其三
作者：顾璘
朝代：明

跋涉山溪气郁敲，日中生恐鬓毛焦。南薰忽借閒庭爽，羽扇冰浆总不消。
公宇纳凉四首·其二
作者：顾璘
朝代：明

散发乘风怯病身，出门途路触黄尘。每愁入夏妨高兴，不似青春解著人。
公宇纳凉四首·其四
作者：顾璘
朝代：明

不愁赤日绕檐来，但取清风洒面开。尘事尽抛心似水，使君何必愧无怀。
公无渡河
作者：顾璘
朝代：明

愿公渡沧海，不愿公渡河。海水有定性，河水多回波。金堤失上策，瓠子遗悲歌。山陵且震荡，将柰公身何。白骨葬黄流，化为鼋与鼍。不信妾言苦，请观龙门津。自古断舟楫，公今徒杀身。杀身亦不易，竟使傍人嗤。妾言公不听，公心妾不知。箜篌之曲令人悲。
六忆 其一 罗印冈
作者：顾璘
朝代：明

忆昔观光初，群龙起乡国。骏马联华镳，出入动生色。升沈四十年，风波转倾仄。存者仅三人，华发亦衰逼。刘公去吴兴，独幸奉君侧。芝兰晚逾馨，金玉久无忒。枵然野人腹，恒饱君子德。为别甫踰时，言念靡终食。惠书竟长纸，在远心益恻。谅哉岁寒交，终古不多得。
六忆 其三 赵雪岩
作者：顾璘
朝代：明

年殊交匪僭，道合意自谐。吾慕淮阳公，抗俗敞高怀。山岳凝莫动，江海荡无涯。不言与不笑，一静众妙该。冲夷自为宝，任取世嫌猜。乡闾称长者，翕尔归于䰄。蹇劣愧非偶，狂斐得所裁。温温琼瑶泽，时获沾尊罍。不见倏三月，鄙吝萌旧荄。安得一披对，青天云雾开。可念不可即，展转令心哀。
六忆 其二 陈石亭
作者：顾璘
朝代：明

流观文章苑，君才如锦机。触手生万象，五采腾清辉。神情既效能，理性亦洞微。蜚声天壤内，调绝和益希。蹇余朴拙资，磨琢夙有依。瓦缶附黄钟，巨细本相违。欣欣里中儿，谬许谐音徽。韩孟岂其伍，皮陆是邪非。所幸山水际，时从萝薜衣。赋咏尽花竹，游衍遍岩扉。临衰忽分散，梦想恒渔矶。微念早相遂，白首终同归。
六忆 其二 陈石亭
作者：顾璘
朝代：明
体裁：古风

流观文章苑，君才如锦机。触手生万象，五采腾清辉。神情既效能，理性亦洞微。蜚声天壤内，调绝和益希。蹇余朴拙资，磨琢夙有依。瓦缶附黄钟，巨细本相违。訢訢里中儿，谬许谐音徽。韩孟岂其伍，皮陆是邪非。所幸山水际，时从萝薜衣。赋咏尽花竹，游衍遍岩扉。临衰忽分散，梦想恒渔矶。微念早相遂，白首终同归。
六忆 其五 赵鹭洲
作者：顾璘
朝代：明

鹭洲情坦夷，与物澹无竞。两世早弃官，金绯一门映。萧然就耕稼，素业乐清净。生男真圣童，诗书发天性。我生寡徒侣，爱君岂面敬。弱女虽非才，丝萝托嘉庆。匪祗终交期，实欲通子姓。形骸无尔汝，岁月有衰盛。愿言慎眠食，永以娱寿命。
六忆 其六 徐九峰
作者：顾璘
朝代：明

篆法久衰绝，中兴有徐翁。铁笔渍膏泽，屹尔缠蛟龙。李斯作者圣，后世安与同。得意且遗象，举世乃归工。商鼎款识古，孔碑额画丰。迩来出新制，彷佛传遗风。惜哉翁已老，无金铸其躬。洞庭水之大，衡岳山之崇。安得置其间，大书刻穹窿。东望乏鹏翼，浩歌意何穷。
六忆 其四 邵前川
作者：顾璘
朝代：明

邵公神仙人，中散或可偶。攀龙翔九霄，误落风云后。浊世糠秕目，何足识琼玖。拂衣早归来，万事付杯酒。时过竹林园，兄弟共宾友。顾典千金裘，多多备瓶甊。激烈梁甫吟，烂醉时在口。好携两玉童，清歌击秦缶。长使蛙黾肠，慷慨容十斗。别来念此乐，几欲弃官走。赋诗遥寄之，请君试翘首。人生有真怀，捐佩当不久。
六忆·罗印冈
作者：顾璘
朝代：明

忆昔观光初，群龙起乡国。骏马联华镳，出入动生色。升沈四十年，风波转倾仄。存者仅三人，华发亦衰逼。刘公去吴兴，独幸奉君侧。芝兰晚逾馨，金玉久无忒。枵然野人腹，恒饱君子德。为别甫踰时，言念靡终食。惠书竟长纸，在远心益恻。谅哉岁寒交，终古不多得。流观文章苑，君才如锦机。触手生万象，五采腾清辉。神情既效能，理性亦洞微。蜚声天壤内，调绝和益希。蹇余朴拙资，磨琢夙有依。瓦缶附黄钟，巨细本相违。欣欣里中儿，谬许谐音徽。韩孟岂其伍，皮陆是邪非。所幸山水际，时从萝薜衣。赋咏尽花竹，游衍遍岩扉。临衰忽分散，梦想恒渔矶。微念早相遂，白首终同归。年殊交匪僭，道合意自谐。吾慕淮阳公，抗俗敞高怀。山岳凝莫动，江海荡无涯。不言与不笑，一静众妙该。冲夷自为宝，任取世嫌猜。乡闾称长者，翕尔归于䰄。蹇劣愧非偶，狂斐得所裁。温温琼瑶泽，时获沾尊罍。不见倏三月，鄙吝萌旧荄。安得一披对，青天云雾开。可念不可即，展转令心哀。邵公神仙人，中散或可偶。攀龙翔九霄，误落风云后。浊世糠秕目，何足识琼玖。拂衣早归来，万事付杯酒。时过竹林园，兄弟共宾友。顾典千金裘，多多备瓶甊。激烈梁甫吟，烂醉时在口。好携两玉童，清歌击秦缶。长使蛙黾肠，慷慨容十斗。别来念此乐，几欲弃官走。赋诗遥寄之，请君试翘首。人生有真怀，捐佩当不久。鹭洲情坦夷，与物澹无竞。两世早弃官，金绯一门映。萧然就耕稼，素业乐清净。生男真圣童，诗书发天性。我生寡徒侣，爱君岂面敬。弱女虽非才，丝萝托嘉庆。匪祗终交期，实欲通子姓。形骸无尔汝，岁月有衰盛。愿言慎眠食，永以娱寿命。篆法久衰绝，中兴有徐翁。铁笔渍膏泽，屹尔缠蛟龙。李斯作者圣，后世安与同。得意且遗象，举世乃归工。商鼎款识古，孔碑额画丰。迩来出新制，彷佛传遗风。惜哉翁已老，无金铸其躬。洞庭水之大，衡岳山之崇。安得置其间，大书刻穹窿。东望乏鹏翼，浩歌意何穷。
六月六日大雨用前韵
作者：顾璘
朝代：明

六月六日雨如注，绕庭悬溜决清渠。不是太阳相避却，祗应知我腹无书。
兰
作者：顾璘
朝代：明
体裁：诗

幽兰两三花，清香暗中起。日暮望美人，盈盈隔湘水。
兰陵王·武冈春晴
作者：顾璘
朝代：明

晴光好。正映李花秾缟。连朝怪，山雨林风，适与东皇助工巧。染垂杨野草，布满青青行道。升平世，遍五岭三湘，处处韶华动欢笑。谁家儿女闹。竞院落秋千，彩绳飞袅。江南此景知多少。轻风南陌上，宝马穿花，金龟换酒恣颠倒。祗愁城闭早。烦恼。想当日，拉酒伴诗朋，着意寻讨。青鞋踏遍閒亭沼。自背却乡井，一齐都扫。商量出处谁胜，休只恋旌纛。
共泛东潭饯望之
作者：顾璘
朝代：明

高人同野兴，移棹水西东。岸仄垂萝古，沙虚积蓼红。哀筝悽断壑，轻帻倚秋风。更有浮萍感，俱忘痛饮中。
关祠
作者：顾璘
朝代：明

汉季昔鼎沸，孙曹窃王疆。帝胄拥剑门，龙虎争奋张。桓桓万人敌，东盼无荆襄。运移见倾覆，孰云谋匪臧。生为吴国仇，死食吴人乡。烈气横四海，遗灵戴今王。江边庙门古，松柏寒苍苍。英爽如有临，风起旌旗翔。君看祠前水，万古东流长。
兴安陡江口号
作者：顾璘
朝代：明

江擘山头出，舟骑石背行。问君缘个事，辛苦作南征。
内官坟祠
作者：顾璘
朝代：明

寂寞近臣祠，天恩不在滋。冢寒长作燐，树蠹半流脂。未睹铭功鼎，空传护敕碑。遭逢固应有，王制恐非宜。
再次答高吾
作者：顾璘
朝代：明

麟阁终当画，鸥波此暂盟。冥鸿霄汉志，野鹤水云情。按剑心长远，传经草渐成。丈夫随出处，终不负平生。不畏羊肠坂，遥寻雁塔盟。风波悲往事，云月见高情。技笑飞鼯尽，名嫌画虎成。还思万松坞，种麦了馀生。
再次答高吾·其一
作者：顾璘
朝代：明

麟阁终当画，鸥波此暂盟。冥鸿霄汉志，野鹤水云情。按剑心长远，传经草渐成。丈夫随出处，终不负平生。
再次答高吾·其二
作者：顾璘
朝代：明

不畏羊肠坂，遥寻雁塔盟。风波悲往事，云月见高情。技笑飞鼯尽，名嫌画虎成。还思万松坞，种麦了馀生。
再答孟侍御期予入桂林之作
作者：顾璘
朝代：明

春风桂岭忆同游，腊雪湘江独倚楼。星汉依微天北极，岁华摇落水东流。山藏散吏衣冠懒，云掩荒城鼓角愁。正月望君骢马色，纫兰搴芷共淹留。
再过仲木舍对菊四首
作者：顾璘
朝代：明

旧摘黄花半已稀，重来相对莫言归。瓷罂绿酒深如海，判取新霜点客衣。陶令旧无栽秫地，杜陵新借浣花堂。白衣绿酒今重至，翠盖金钱晚更芳。岁寒心事特相亲，莫怪留连倒葛巾。夜半苦吟寒烬落，锦屏愁杀按歌人。露渚芙蓉次第残，风林桂树不胜寒。青霜素月萧条地，独有黄花耐晚寒。
再过仲木舍对菊四首·其一
作者：顾璘
朝代：明

旧摘黄花半已稀，重来相对莫言归。瓷罂绿酒深如海，判取新霜点客衣。
再过仲木舍对菊四首·其三
作者：顾璘
朝代：明

岁寒心事特相亲，莫怪留连倒葛巾。夜半苦吟寒烬落，锦屏愁杀按歌人。
再过仲木舍对菊四首·其二
作者：顾璘
朝代：明

陶令旧无栽秫地，杜陵新借浣花堂。白衣绿酒今重至，翠盖金钱晚更芳。
再过仲木舍对菊四首·其四
作者：顾璘
朝代：明

露渚芙蓉次第残，风林桂树不胜寒。青霜素月萧条地，独有黄花耐晚寒。
再过蕉溪岭往长沙
作者：顾璘
朝代：明

云梯石磴细盘旋，人蚁成行上九天。霜叶点林时五色，岩泉飞涧只孤悬。风烟百粤虚无里，舟楫三湘指顾前。追忆旧游惊鬓雪，独馀狂兴似当年。
冒雪往会钱邢二使君
作者：顾璘
朝代：明

五更吹角起，征夫均有程。祗今湘水棹，何异剡溪情。瑞采千林雪，皇华万里旌。天涯分袂意，留语记芝城。
冬日同诸公饮凭虚阁
作者：顾璘
朝代：明

寺阁吟诗腊月中，拥裘行酒气弥雄。江山过雪生新色，天地凝寒渺太空。独去鹰鹯迷落日，后凋松柏倚高风。须知霜月光偏胜，莫道冰林赏易穷。
减字木兰花 春画二首 其一
作者：顾璘
朝代：明
体裁：词

绿阴亭沼。天南二月春归早。起觅残红。万点随风西复东。檐牙乳雀。啄破苔花新试角。柳外黄鹂。欲弄新声不住飞。
减字木兰花·其二
作者：顾璘
朝代：明
体裁：词

柔萱如带。轻风粉蝶狂无奈。院静人间。坐数行云度远山。惊心节序。满庭忽见吹飞絮。莫忆家乡。碧水无情千里长。
减字木兰花·春画二首
作者：顾璘
朝代：明

绿阴亭沼。天南二月春归早。起觅残红。万点随风西复东。檐牙乳雀。啄破苔花新试角。柳外黄鹂。欲弄新声不住飞。柔萱如带。轻风粉蝶狂无奈。院静人间。坐数行云度远山。惊心节序。满庭忽见吹飞絮。莫忆家乡。碧水无情千里长。
凤仙花
作者：顾璘
朝代：明

碧玉青楼女，盈盈妆粉红。不应试醮甲，翻令妒守宫。
凫塘
作者：顾璘
朝代：明

瀰瀰平塘水，寒凫静自群。日斜双影下，沙远数声闻。菰米飘香雪，夫容护锦云。主人机事息，长对阅朝曛。
凭虚阁送刘元瑞入浙校书
作者：顾璘
朝代：明

画阁虚明瞰远空，高秋酾酒对长风。青莲法界炎蒸外，碧草离心怅望中。年少说诗推子夏，家贫好事羡杨雄。归依自是诸生愿，莫以周流叹道穷。
出京和殷伊阳文济
作者：顾璘
朝代：明

白日浮云暗凤城，远臣辞阙倍含情。愁经异域逢春色，忍别前溪对水声。马首东风犹自急，山腰新月为谁明。与君莫近芦沟宿，水冷沙寒雁鹜鸣。
出宝庆四首
作者：顾璘
朝代：明

十日澬城未出门，登车芳草暗平原。深红浅白花无赖，转为春光一断魂。过雨泉声绕树来，隔云山色映花开。吏人若过桥东少，唤取村翁共酒杯。树树桐花素雪披，行台迎暖试罗衣。逢春到老能多少，一度韶华忽已违。细雨沾衣不见飞，隔墙桃李雾中微。家园酒熟梅如豆，稚子应怜客未归。
出宝庆四首·其一
作者：顾璘
朝代：明

十日澬城未出门，登车芳草暗平原。深红浅白花无赖，转为春光一断魂。
出宝庆四首·其三
作者：顾璘
朝代：明

树树桐花素雪披，行台迎暖试罗衣。逢春到老能多少，一度韶华忽已违。
出宝庆四首·其二
作者：顾璘
朝代：明

过雨泉声绕树来，隔云山色映花开。吏人若过桥东少，唤取村翁共酒杯。
出宝庆四首·其四
作者：顾璘
朝代：明

细雨沾衣不见飞，隔墙桃李雾中微。家园酒熟梅如豆，稚子应怜客未归。
出武冈关
作者：顾璘
朝代：明

连岭横天白日微，溪流下堑客行稀。山花照水开还落，野雉出林鸣且飞。万里承恩虚仗钺，九重柔远正垂衣。巡行本欲输筋力，敢谓乘春布德威。
出武溪
作者：顾璘
朝代：明

龙标远在夜郎西，鼓楫扬歌下武溪。却笑伏波无猛气，水鸢何事动悲啼。
出灌江峡
作者：顾璘
朝代：明

群山高束灌江流，雪浪清秋洒客舟。古木倒垂云上下，乱滩交泻石沈浮。猖狂阮籍穷途哭，浩荡王阳度坂愁。料乏云台酬马革，愿携霜鬓老狐邱。
出蒲圻饮廖学士山庄留赠
作者：顾璘
朝代：明

云峰缭绕午桥庄，学士邀宾坐草堂。细指江山论气槩，久瞻星斗焕文章。青霞覆道干旄润，丹桂飘庭语笑香。大石岩岩堪下拜，野人休讶米公狂。
出靖州
作者：顾璘
朝代：明

黄鹤秋云已隔年，五溪春色异风烟。池心溅墨生科斗，花血流红绽杜鹃。孤负江南挑菜会，了还天外挂弓缘。比来湿病全抛酒，且喜家贫省秫田。
分题得秦淮寿龙致仁
作者：顾璘
朝代：明

秦人凿淮古城碛，秦时流水今如昔。地下黄金空自深，天门紫气逾辉赫。六代烟华涨锦云，龙江鹭渚澄青碧。形胜今开天子都，风流更隐幽人宅。幽人抱艺入承明，能使四海传高名。翻然解组归淮水，笑弄渔舟自濯缨。闻道舍傍葛仙井，的烁丹砂彻夜明。与君共泥紫金鼎，手把霓旌游太清。
初出岳阳期登岳有赋
作者：顾璘
朝代：明

浮湘未了岳峰缘，梦寐烟霄二十年。问俗再游荆楚路，乘风须到祝融颠。神驰沧海看红日，路指朱陵上碧天。赤帝肯分宾友席，莫教云雨暗山川。
初夏游龙泉寺
作者：顾璘
朝代：明
体裁：七言律诗

白云飞处碧山浓，聊屈东回第几峰。古木林深无虎豹，清潭泉涌有蛟龙。樯帆已逐春光尽，石髓还容俗客逢。解组期来住兰若，为君沿涧种青松。
初至全州
作者：顾璘
朝代：明

跋涉既累月，始闻及清湘。长风卷舟幕，忽见湘山苍。黄发数老叟，迎予具壶浆。面色颇黧瘦，草际各跄跄。拜起问生理，辄言困兵荒。云望使君至，冀免沟壑殃。我闻老叟言，垂涕意彷徨。比岁牧梁宋，兵戈剧流亡。逮此越万里，民瘼乃同方。忆昔始观国，徒行不赍粮。皇舆非改辙，惠泽恒汪洋。闵兹丰俭故，所罪吏非良。噬肤遂及髓，割肉救疮疡。天高不能愬，仰失日月光。矧予既朽废，岂有仁风扬。登途入城府，恻恻心自伤。
初至山中
作者：顾璘
朝代：明

杨子疲执戟，庞公息岩阿。所志既匪同，仕隐乃殊科。蹇余究坟素，弱冠挂贤罗。一往四十年，功鲜忧患多。朅来返初服，城郭困经过。眷兹空山曲，阒寂患微痾。乔松周四厓，嘉谷被前坡。鸣禽戏丛筱，游鱼泳清波。尘氛一以远，形神稍相和。况有旧田庐，偃仰可婆娑。疏食苟无恙，永言憩烟萝。
初闻望之量移汶上
作者：顾璘
朝代：明

逐客承优诏，宁亲得近居。主恩天地大，臣节死生馀。鲁邑鸡初割，长沙鵩已袪。馀欢兼旧侣，应免葬江鱼。
别摄泉
作者：顾璘
朝代：明

今晨对君饮，庭树惨已黄。燕齐十月交，北风凛难当。黄金不须惜，盛办貂狐装。邮亭选健马，去路生辉光。令子凤凰羽，天衢定高翔。兰台清华地，气骨自可量。江南故人少，愿君早还乡。共指红药丛，花开日相望。
刻丝梨花
作者：顾璘
朝代：明

素娥春舞翠绡衣，宴罢梁园月影微。水底灵鲛何处见，却偷娇艳入仙机。
剑池歌送李司法赴苏州
作者：顾璘
朝代：明

干将乃是金天精，爪发堕炉神剑成。龟文缦理踊高价，骏马千匹三都城。盘鱼腾光壮士死，阖闾耻作吴公子。凫雁长埋白虎峰，蛟龙竟化寒池水。池水泠泠百丈深，春花覆水红香沉。池头歌舞日欢赏，地下谁识君王心。君王已去河山改，千年符竹纷光彩。画戟红旌绮句飞，韦布风流至今在。使君才俊倾梁园，登朝执法临吴门。秦镜光明照人胆，汉网疏阔流馀恩。青春多暇应出游，剑池正对齐云楼。不厌桥东老居士，时来散发共扁舟。
勖志二首贻沐君
作者：顾璘
朝代：明

贫贱忧不足，富贵思有馀。刀锥竞蝇睫，愤郁谅何舒。彼美函关叟，冉冉驱牛车。贤哉颜氏子，箪瓢恒晏如。沐侯本雄达，䊵绮夙所居。战胜愿为勇，道积生膏腴。迈心绝浮艳，游目阅冥虚。俟彼天光发，永以谢昏衢。大易重居豫，如石乃称良。五子忧国乱，兴歌戒淫荒。富盛难为居，德薄固生殃。桓桓簪缨裔，秉麾镇南疆。朱门迥且深，列鼎坐华堂。况乃宝玉窟，四海矜兹乡。愿言砥清操，为国扬休光。先民四知训，怀哉安可忘。
勖志二首贻沐君·其一
作者：顾璘
朝代：明

贫贱忧不足，富贵思有馀。刀锥竞蝇睫，愤郁谅何舒。彼美函关叟，冉冉驱牛车。贤哉颜氏子，箪瓢恒晏如。沐侯本雄达，䊵绮夙所居。战胜愿为勇，道积生膏腴。迈心绝浮艳，游目阅冥虚。俟彼天光发，永以谢昏衢。
勖志二首贻沐君·其二
作者：顾璘
朝代：明

大易重居豫，如石乃称良。五子忧国乱，兴歌戒淫荒。富盛难为居，德薄固生殃。桓桓簪缨裔，秉麾镇南疆。朱门迥且深，列鼎坐华堂。况乃宝玉窟，四海矜兹乡。愿言砥清操，为国扬休光。先民四知训，怀哉安可忘。
北觐将归呈泾川公
作者：顾璘
朝代：明

紫微高拱五云端，清夜焚香正北看。幸履阶墀瞻日月，敢辞舟楫犯波澜。江湖自笑虞翻老，故旧谁怜范叔寒。卧病山城长闭阁，临岐空惜岁华阑。
十一月二日自襄阳赴谷城将游太岳
作者：顾璘
朝代：明

晓出襄阳郭，暮投谷城徼。地势益高衍，山形稍奔峭。风霁云雾豁，残阳露微照。天乎借良辰，人也谐宿好。明登崒嵂间，千里骋遐眺。
十一月五日同子鱼风雨舟往治平寺访履约履吉
作者：顾璘
朝代：明

伍胥城东月映楼，越王桥下雨随舟。石湖喷薄鱼龙气，水国沾濡鸟雀秋。竹径松房人隐隐，酒杯香篆夜悠悠。平生白首相知侣，对宿空山兴转幽。
十三夜试灯和南原
作者：顾璘
朝代：明

画障银灯照夜初，月华如雪满庭铺。烟横庵陌迷行马，春入池塘起睡凫。文雅风流仍旧社，太平恩泽在皇都。祇惭胜日淹佳客，除却清欢一事无。
十三夜质甫诸君别去乘月行舟
作者：顾璘
朝代：明

霜月明如昼，沙溪见底清。客疑灯下坐，舟向镜中行。读易无昏字，看山辨远名。祇应归棹上，翻遣别怀生。
十二月念六日出永州值迎春新霁
作者：顾璘
朝代：明

江城鸣鼓晓迎春，霁日和风应候新。苍帝早矜时令正，紫微元握斗枢均。梅花弄粉相将出，柳眼舒青太剧真。曝背老翁皆报罢，莫愁穷谷有悬鹑。
午日
作者：顾璘
朝代：明

五月五日在田舍，城郭风光应自新。燕女綵丝缠蝎尾，吴儿画楫斗龙鳞。山中祇见榴无色，病后初知艾有神。落日一杯桑柘底，邻翁相对野情真。
午日以杏实榴花馈开府谭公
作者：顾璘
朝代：明

蜜脾已酿东林杏，腥血仍妆后苑榴。莫道端阳浑寂寞，也脩时令荐王侯。
午谷歌赠周别驾仲仁
作者：顾璘
朝代：明

终南之阴子午谷，秦关襟带纷回复。渭水斜连紫阁峰，石脚插入黄河腹。云霞勃郁非人寰，灵仙往往游其间。青牛流沙去不返，洞门白日苔花斑。周子倜傥士，致身青云里。不肯忘岩栖，呼此为宅里。只今插笏领苍生，片言折狱称神明。台衡要路在转盼，丈夫大业终峥嵘。种松日长虬龙枝，白发还山应未迟。江南杜老有高兴，待尔相邀游渼陂。
半山亭
作者：顾璘
朝代：明

云为衣履石为梯，白日青虚步可跻。天近祗疑三界合，烟开浑见四方低。寒松挂雪明前嶂，瀑水轰雷下别溪。早晚台端捐佩去，诛茆来与道人栖。
华容马上
作者：顾璘
朝代：明

白马朱幩不动尘，豸袍龙剑照青春。多忧敢谓先天下，拙用真惭对古人。万事推移心匪石，百年衰病鬓如银。经纶本属当朝杰，懒慢终随击壤民。
华山对雨寄陈鲁南索画
作者：顾璘
朝代：明

众壑行云递有无，灌潭秋影照人孤。题诗寄向王摩诘，乞写华山对雨图。
华山舜祠
作者：顾璘
朝代：明

隐隐苍梧映郭门，滔滔江水抱山根。群峰独捧重华庙，大地谁言五岳尊。云暗九疑迷葬地，月明孤竹见啼痕。长将涧藻修寅祀，愿就琴薰仰德温。
华阳洞
作者：顾璘
朝代：明

穹厓积铁古，下嵌仙人宫。流观洞天记，渺与林屋通。把火惊石燕，吹箫动潭龙。微茫失归路，返照秋林红。
南岩雷神洞
作者：顾璘
朝代：明

雷神栖何所，岩洞深杳冥。幽林蔽日影，寒涧馀龙腥。经年尚留雪，当午仍见星。石奇出变相，境胜通神灵。谲怪山海事，流传信前经。
南江吟为孙从一按察作
作者：顾璘
朝代：明

汉水东流散百湖，家家悬镜写菰蒲。锦袍独坐扁舟去，月里垂竿钓鳜鲈。承天楼阁似京华，江上人烟簇锦花。直到东头高柳里，孤撑草阁伴渔家。汉江龙起万方清，旧渚何殊兴庆名。使君家在新丰社，长沐枌榆雨露荣。文武遗风江汉流，水滨游女绝思求。观风今值黄虞世，唯见溪翁击壤游。入郢雄心笑子胥，仲尼书社总成虚。不如载取中山酒，来就江心丙穴鱼。四面方城开楚都，凭将汉水壮雄图。神灵一统归今代，散与高人作五湖。西上襄阳百里程，摇船买酒醉樊城。接䍦堕却无心拾，杜预碑犹水底横。我爱前贤太白豪，欲呼此水变春醪。四海清平身不老，与君终日醉蒲萄。洪波吞却内方山，大别都来一掌间。伏腊移舟祠大禹，鱼龙窟里棹歌还。我泛南江望汉阳，碧波千顷浩汪洋。使君度量元相似，何物艨艟不可藏。
南江吟为孙从一按察作·其一
作者：顾璘
朝代：明

汉水东流散百湖，家家悬镜写菰蒲。锦袍独坐扁舟去，月里垂竿钓鳜鲈。
南江吟为孙从一按察作·其七
作者：顾璘
朝代：明

西上襄阳百里程，摇船买酒醉樊城。接䍦堕却无心拾，杜预碑犹水底横。
南江吟为孙从一按察作·其三
作者：顾璘
朝代：明

汉江龙起万方清，旧渚何殊兴庆名。使君家在新丰社，长沐枌榆雨露荣。
南江吟为孙从一按察作·其九
作者：顾璘
朝代：明

洪波吞却内方山，大别都来一掌间。伏腊移舟祠大禹，鱼龙窟里棹歌还。
南江吟为孙从一按察作·其二
作者：顾璘
朝代：明

承天楼阁似京华，江上人烟簇锦花。直到东头高柳里，孤撑草阁伴渔家。
南江吟为孙从一按察作·其五
作者：顾璘
朝代：明

入郢雄心笑子胥，仲尼书社总成虚。不如载取中山酒，来就江心丙穴鱼。
南江吟为孙从一按察作·其八
作者：顾璘
朝代：明

我爱前贤太白豪，欲呼此水变春醪。四海清平身不老，与君终日醉蒲萄。
南江吟为孙从一按察作·其六
作者：顾璘
朝代：明

四面方城开楚都，凭将汉水壮雄图。神灵一统归今代，散与高人作五湖。
南江吟为孙从一按察作·其十
作者：顾璘
朝代：明

我泛南江望汉阳，碧波千顷浩汪洋。使君度量元相似，何物艨艟不可藏。
南江吟为孙从一按察作·其四
作者：顾璘
朝代：明

文武遗风江汉流，水滨游女绝思求。观风今值黄虞世，唯见溪翁击壤游。
南池瑞莲歌
作者：顾璘
朝代：明
体裁：古风

峰峦叠叠连云紫，百丈长虹复东起。前贤教化洽民苗，蛮方取次成仁里。簿书以外静无哗，閒凿南池注清泚。对时育物种莲花，为爱莲花是君子。伊人去久花渐湮，荒城满目尽荆榛。漫云有说将千古，可奈无花巳七春。河畔未逢投石女，溪边不见浣纱人。天香国色归何处，空令骚人感慨频。使君之来胡不早，城门朝夕为公扫。随车甘雨忽滂沱，数日花封花更好。一朝菡萏喷芳颜，万紫千红如绘藻。气机花木得先知，山灵料理非草草。在昔曾闻玉井莲，花开十丈藕如船。未免文人相誇诩，怎如目击非言传。濯露笼烟香愈远，凌风笑日色弥鲜。料因定是西王母，日向瑶池宴众仙。嗟我来时岁将更，处处梅花与雪映。那知先有南池莲，清风果为传佳政。悔不五六七月中，来沽浊酒同吟咏。木天召试兆于斯，载睹金莲锡仙令。
卜居
作者：顾璘
朝代：明

为爱红尘远，何嗟白屋贫。琴书唯旧物，花竹有新邻。偃仰堪吾寄，萧条免盗嗔。携壶颜巷口，半是问奇人。
卜得彭城乐丘漫赋用鲁南韵
作者：顾璘
朝代：明

买山初费卖文钱，预卜新丘古涧前。旧日高人招隐地，此生逆旅待终年。烟霞寄傲深成癖，去住忘情澹入禅。白发光阴知几许，紫泉丹壑且夤缘。
卧病四首寄诸兄弟
作者：顾璘
朝代：明

南州瘴雾三年客，西塞清江万里家。春断壶觞疏竹叶，病移衾枕失桃花。英雄自分填沟壑，魑魅空劳砺齿牙。独有苍天能料理，底须医卜浪矜誇。江汉滔滔绕上阳，五龙京阙拱高皇。舆图四塞青山固，陵寝千秋翠柏长。绮丽春风开画障，郁葱佳气护金汤。苍苔白石青溪曲，爱有巢由旧草堂。细雨浓花思不禁，春山何处独登临。高鸿实寄传书泪，老马虚驰伏枥心。肺病闭门聊稳睡，穷愁抱膝且长吟。閒情已逐归云尽，独奈人间枳棘林。十日春阴槲叶齐，午窗吟坐到鸡栖。归期漫阻桃花水，客泪重沾燕子泥。万里弟兄空梦寐，百年岐路尚东西。请看舍侧垂杨树，已映东桥旧钓溪。
卧病四首寄诸兄弟·其一
作者：顾璘
朝代：明

南州瘴雾三年客，西塞清江万里家。春断壶觞疏竹叶，病移衾枕失桃花。英雄自分填沟壑，魑魅空劳砺齿牙。独有苍天能料理，底须医卜浪矜誇。
卧病四首寄诸兄弟·其三
作者：顾璘
朝代：明

细雨浓花思不禁，春山何处独登临。高鸿实寄传书泪，老马虚驰伏枥心。肺病闭门聊稳睡，穷愁抱膝且长吟。閒情已逐归云尽，独奈人间枳棘林。
卧病四首寄诸兄弟·其二
作者：顾璘
朝代：明

江汉滔滔绕上阳，五龙京阙拱高皇。舆图四塞青山固，陵寝千秋翠柏长。绮丽春风开画障，郁葱佳气护金汤。苍苔白石青溪曲，爱有巢由旧草堂。
卧病四首寄诸兄弟·其四
作者：顾璘
朝代：明

十日春阴槲叶齐，午窗吟坐到鸡栖。归期漫阻桃花水，客泪重沾燕子泥。万里弟兄空梦寐，百年岐路尚东西。请看舍侧垂杨树，已映东桥旧钓溪。
卧病寄京中诸相知
作者：顾璘
朝代：明

沧流翠巘故城隅，寂寂门无卿相舆。霄汉独悬归后梦，风尘谁寄病中书。春花递映溪船远，秋水平摇草阁虚。泰畤侍臣休荐引，恐无词赋拟相如。
卧病寄钱元抑
作者：顾璘
朝代：明

潘卧愁多病不禁，南楼高枕独长吟。怀人更度西风节，望远徒伤故国心。芳草捲帘空暮色，乱山回首正秋阴。遥怜积雨凋新稼，岁计应资卖赋金。
去年予谪湘源朱升之副使以二诗寄慰兹闻升之调按滇南凄然奉答
作者：顾璘
朝代：明

题诗慰我潇湘谪，洒泪看君巂外行。怅望故山俱万里，苦吟秋月向孤城。风摧羽翼青云隔，尘满头颅白发生。世事近来无所爱，溪门春起欲归耕。曾摇彩笔歌天马，更借单车访碧鸡。栈道西盘秦塞险，滇池东压楚宫低。行台日月无来信，世路风波少定栖。莫向空山求薏苡，马援祠庙使人悽。
去年予谪湘源朱升之副使以二诗寄慰兹闻升之调按滇南凄然奉答·其一
作者：顾璘
朝代：明

题诗慰我潇湘谪，洒泪看君巂外行。怅望故山俱万里，苦吟秋月向孤城。风摧羽翼青云隔，尘满头颅白发生。世事近来无所爱，溪门春起欲归耕。
去年予谪湘源朱升之副使以二诗寄慰兹闻升之调按滇南凄然奉答·其二
作者：顾璘
朝代：明

曾摇彩笔歌天马，更借单车访碧鸡。栈道西盘秦塞险，滇池东压楚宫低。行台日月无来信，世路风波少定栖。莫向空山求薏苡，马援祠庙使人悽。
又别北村
作者：顾璘
朝代：明

结交三十载，会面苦不易。相逢郧楚间，复判三晋辔。昔见犹朱颜，今并黄发次。唯公展经纶，麟凤见灵异。神化俟丹青，台鼎有馀地。蹇余耕牧身，中台本非位。倚玉联旌麾，日抱鳏旷愧。终当乞骸归，初服返荷芰。愿公加餐饭，力任天下事。
发县东门道
作者：顾璘
朝代：明

县职苦烦促，出郊始悠然。油油野田黍，嘒嘒高枝蝉。物情固匪异，客感自增妍。新雨夜来霁，游云尚浮天。灵曜隐乔树，清流溢广川。览兹会佳赏，劳役非所牵。长恐坐衰歇，戚戚悲华年。
口占次郑时明国学梅花诗韵二首
作者：顾璘
朝代：明

玉体珠衣岂洛神，前生姑射是元真。芳菲管领先天气，风格依稀绝粒人。明月池台横浅水，艳阳桃李隔红尘。广平见说心如铁，别有调羹万斛春。閒将标格品花神，独许梅花自有真。雪里清香无俗艳，水边潇散一高人。盟心特挺冰霜节，透骨那薰脑麝尘。招引东皇回淑气，任教红紫领馀春。
口占次郑时明国学梅花诗韵二首·其一
作者：顾璘
朝代：明

玉体珠衣岂洛神，前生姑射是元真。芳菲管领先天气，风格依稀绝粒人。明月池台横浅水，艳阳桃李隔红尘。广平见说心如铁，别有调羹万斛春。
口占次郑时明国学梅花诗韵二首·其二
作者：顾璘
朝代：明

閒将标格品花神，独许梅花自有真。雪里清香无俗艳，水边潇散一高人。盟心特挺冰霜节，透骨那薰脑麝尘。招引东皇回淑气，任教红紫领馀春。
古城寺山与东皋公晚酌
作者：顾璘
朝代：明

寺古仍临水，灯明更泛卮。共怀临海作，重对白头时。往事浮云变，生平皎日知。殷勤家国语，不记下山迟。
古壮士歌
作者：顾璘
朝代：明

山西壮士何才雄，虬须燕颔生英风。青春挟槊三边外，白昼探丸九市中。一身列侍麒麟殿，跨出龙驹万人羡。狐腋朝裁赵客裘，鹈膏夜淬吴王剑。生年十五事横行，肯学操觚记姓名。当衢贾勇万乘避，临危重义一身轻。田文鸡狗真馀子，有足不曳春申履。眼前国士稍倾心，慷慨桥阴为君死。
古壮士歌
作者：顾璘
朝代：明

山西壮士何才雄，虬须燕颔生英风。
青春挟槊三边外，白昼探丸九市中。
一身列侍麒麟殿，跨出龙驹万人羡。
狐腋朝裁赵客裘，鹈膏夜淬吴王剑。
生年十五事横行，肯学操觚记姓名？当衢贾勇万乘避，临
危重义一身轻。
田文鸡狗真余子，有足不曳春申履。
眼前国士稍倾心，慷慨桥阴为君起。
古意
作者：顾璘
朝代：明

青青琅玕叶，粲粲黄金花。枝叶相纠结，不殊松与萝。雅操历霜霞，幽意谐岩阿。岂无众草色，不久当奈何。
古意送蒋中丞抚赣州
作者：顾璘
朝代：明

峨峨衡山岳，奠彼朱方尊。洪濛判清浊，屹与三光存。旷视眇六合，泰华相弟昆。培塿一拳石，琐细安足论。蹇予窜南粤，始获窥㠝岏。穷高历参井，大观惊心魂。仰凌云汉阔，俯厌匡庐繁。匪见东海若，讵惭河伯源。驺虞含利齿，噬肉不戕生。麒麟虽有足，罔蹑春草茎。仁者贵物命，重德靡淫刑。中山放麑叟，乃获秉钧衡。斯鞅屠黔首，伤哉国同倾。茫茫楚粤会，圭组罗百城。春阳彻幽照，草木咸敷荣。但恐豺虎吼，鸿雁靡时宁。我愿化咆哮，允谐鸾凤鸣。毋遗沟壑下，恻恻吞悲声。直道易摧折，烈士匪阿亲。志义苟不达，抱关甘隐沦。往昔股肱宰，吐哺接贤人。所以风云气，长随龙虎身。四岳举明圣，天下称尧仁。鲍公进仲父，齐桓霸图新。圣朝理文化，群材登凤麟。东方列城士，承风望车尘。愿公广末照，勿弃舆台臣。
古意送蒋中丞抚赣州·其一
作者：顾璘
朝代：明

峨峨衡山岳，奠彼朱方尊。洪濛判清浊，屹与三光存。旷视眇六合，泰华相弟昆。培塿一拳石，琐细安足论。蹇予窜南粤，始获窥㠝岏。穷高历参井，大观惊心魂。仰凌云汉阔，俯厌匡庐繁。匪见东海若，讵惭河伯源。
古意送蒋中丞抚赣州·其三
作者：顾璘
朝代：明

直道易摧折，烈士匪阿亲。志义苟不达，抱关甘隐沦。往昔股肱宰，吐哺接贤人。所以风云气，长随龙虎身。四岳举明圣，天下称尧仁。鲍公进仲父，齐桓霸图新。圣朝理文化，群材登凤麟。东方列城士，承风望车尘。愿公广末照，勿弃舆台臣。
古意送蒋中丞抚赣州其二
作者：顾璘
朝代：明
体裁：古风

驺虞含利齿，噬肉不戕生。麒麟虽有足，罔蹑春草茎。仁者贵物命，重德靡淫刑。中山放麑叟，乃获秉钧衡。斯鞅屠黔首，伤哉国同倾。茫茫楚粤会，圭组罗百城。春阳彻幽照，草木咸敷荣。但恐豺虎吼，鸿雁靡时宁。我愿化咆哮，允谐鸾凤鸣。毋遗沟壑下，恻恻吞悲声。
古银杏
作者：顾璘
朝代：明

突兀蔽庭户，长绳那可量。抡材掩荆楚，问岁失萧梁。云实时堪结，雷枝半已荒。离奇难尔用，匠石转神伤。
台郡元夜
作者：顾璘
朝代：明

夜景团花市，春愁豁草亭。灯轮衔海月，火树迸林星。令节仍飘泊，狂歌几醉醒。只思梅柳曲，归卧故园听。
史知山纳妾以翠珉斝为贺
作者：顾璘
朝代：明

碧玉雕螭斝，鲜于翡翠毛。美人春夜饮，芳晕渍樱桃。
叶澄杂画四首·其一
作者：顾璘
朝代：明

雪积千山素，行歌履迹穿。腰间有樵斧，猛虎莫当前。
叶澄杂画四首·其三
作者：顾璘
朝代：明

古琴调古调，今人谁爱闻。独往山中去，因声寄白云。
叶澄杂画四首·其二
作者：顾璘
朝代：明
体裁：五言绝句

钓竿青袅袅，孤影照云汀。莫遣青天上，浮光动客心。
叶澄杂画四首·其二
作者：顾璘
朝代：明

钓竿青，袅袅孤。影照云汀莫遣青，天上浮光动客心。雪积千山素，行歌履迹穿。腰间有樵斧，猛虎莫当前。古琴调古调，今人谁爱闻。独往山中去，因声寄白云。平湖泻明镜，上有脩竹林。把酒对山月，谁同秋夜心。
叶澄杂画四首·其四
作者：顾璘
朝代：明

平湖泻明镜，上有脩竹林。把酒对山月，谁同秋夜心。
吊司成鲁公振之已有园
作者：顾璘
朝代：明

郢水秋风入草堂，仙人归去白云乡。莎衣芒履难重遇，唯有中林橘柚香。苍凫散尽水盈洲，白鹤那因陇稻留。两两凤雏毛五色，背人常自宿丹邱。
吊司成鲁公振之已有园·其一
作者：顾璘
朝代：明

郢水秋风入草堂，仙人归去白云乡。莎衣芒履难重遇，唯有中林橘柚香。
吊司成鲁公振之已有园·其二
作者：顾璘
朝代：明

苍凫散尽水盈洲，白鹤那因陇稻留。两两凤雏毛五色，背人常自宿丹邱。
吊宋刺史柳仲涂书院废址
作者：顾璘
朝代：明

昔贤政多暇，学道恒山居。遗构俨像设，流风激乡闾。时代屡迁易，胜观鞠为墟。居人伐嘉树，野火灰堂庐。有作不肯述，益叹今人疏。始闻慕芳躅，既来乃重歔。指顾亭台迹，叹息经营初。林涧有馀愤，曲水但空渠。誓将理荒秽，心远力不如。勖哉同官客，勿俾初愿虚。
吊程公子
作者：顾璘
朝代：明

书剑早从军，南征誓策勋。弓刀争白日，图画失青云。地迥魂长往，天高语不闻。英雄长扼腕，挥泪洒孤坟。
同二子宿祈泽寺
作者：顾璘
朝代：明

寒宵宿古寺，爱尔且淹留。忽向蒋生径，仍登谢氏楼。词华依玉树，行李敝貂裘。为乐须閒散，那能待白头。
同刘子登雨花台
作者：顾璘
朝代：明

登台秋色远，对酒暮云生。海气浮金阙，人烟接锦城。伫谈王霸迹，转见古今情。江水东流急，滔滔无尽声。
同刘考功送乃婿姚秀才毕婚还成都
作者：顾璘
朝代：明

羊车掷果见潘郎，鸾镜同飞得孟光。采服辞家初作客，金屏移席并还乡。东游文物周京盛，西去风烟蜀道长。冰玉已看人共羡，门楣今更待君强。
同文徵仲赠许隐君
作者：顾璘
朝代：明

一别西湖今几秋，重摇兰棹伴君游。碧山楼阁悬明镜，压尽东南数十州。
同李别驾登巾峰
作者：顾璘
朝代：明

腊月己去正月归，梅花满林飞渐稀。海峰积雪白垒垒，江树映日寒辉辉。丘壑对筵须纵酒，朝廷旋凯正垂衣。台南物色殊堪赖，秉烛题诗兴莫违。
同汪希会钱塘观潮
作者：顾璘
朝代：明

使君驻节钱塘口，曾见江潮突兀来。雪影障天千仞白，雷声喧海两山开。孤舟簸荡行难稳，往事销沉去莫回。南渡君王吟赏处，峰头空指旧楼台。
同海阳舒教谕登湘山绝顶因赠别
作者：顾璘
朝代：明

兀坐不快意，起登湘山头。九疑峥嵘忽到眼，洞庭湘浦遥争流。盘空苍磴路险绝，四月爽气疑清秋。波涛微茫指海南，彷佛十二仙人楼。欲行更止魂惕慄，声动河汉惊牵牛。舒君好奇更豪宕，攀援绝壁枝撑幽。拂拭苔花坐崖石，把酒长笑观潮州。下窥城郭弹丸小，但听两耳风飕飗。西瞻苍梧吊虞舜，满江泪竹湘灵愁。尉佗孤坟竟谁是，纷纷白草埋荒邱。忆昔楼船下南粤，连天雪甲横戈矛。祇今陵谷已非昔，况乃杨仆诸王侯。古今成败等翻掌，天地逆旅俱蜉蝣。与君且醉苍玉瓯，对面但喜莫复忧。明朝解缆灵川水，却望湘山思旧游。
同涂明府游南明山石佛寺
作者：顾璘
朝代：明

背郭岩深洞户重，风回云窦袅寒钟。相邀县令飞凫舄，同上仙人玉局峰。溟海倒空浮日月，台山分壑走蛟龙。期吟胜槩题僧璧，倚遍前林四五松。
同潘朝贡分山题寺壁
作者：顾璘
朝代：明

江城南畔拥群山，野寺萧条万壑间。客径远随寒涧入，禅扉长倚夕阳关。澄潭气冷游龙伏，隅地冬深健犊间。拟结静缘嗟未得，小桥羸马共君还。
同祝鸣和赋长歌赠方思道
作者：顾璘
朝代：明

诗人雅尚唯林麓，脱略功名轻汗竹。有时大隐入金门，瞥视浮云立幽独。棠陵山人少工诗，风云万变含精思。东南名胜不可数，悉化肺腑生神奇。狂游狭小四百寺，醉醒只在西湖里。澜翻笔势雄万人，观者如墙尽称美。昨宵醉后抱膝歌，佹词怪语何其多。旌旗缤纷跃天马，钟鼓飒沓腾江鼍。看君工诗已成癖，把笔千言不须迫。耻裁旧体驾曹刘，直舒豪气吞元白。横绝四海如冥鸿，伯劳飞燕徒西东。今年泰岳登日观，巨篇失却东蒙峰。归来过杭留小草，顿觉风花动流藻。吾衰愧乏倚马能，呕血破研长枯槁。
同蒋参军子云七弟英玉登青龙山
作者：顾璘
朝代：明

蹑履青龙阜，天虚四望幽。山河吴楚槩，城郭古今愁。杯就高云泻，诗临怪石留。多情红叶树，邀醉梵园秋。
同诸君游碧峰寺
作者：顾璘
朝代：明

净域秋如昔，佳宾胜在兹。壶觞牵野兴，歌咏发岩姿。殿古高云积，林深落照迟。莫留残醉去，他日怨暌离。
同诸客雨后登牛山绝顶
作者：顾璘
朝代：明

晴峦临晚照，悬磴蹑秋空。地胜群贤集，天清四望通。猱升攀仄石，鸾啸激悲风。独仰皇居近，彤云护紫宫。
同路中丞登鹿门山颠
作者：顾璘
朝代：明

维舟访嘉隐，凌崄跻峻巅。远水浮白日，叠岭霾苍烟。庞公去已久，讵识躬耕田。何功勒钟鼎，卒使高名传。赫赫刘荆州，遗安让其贤。此道今岂有，流尘暗弓旃。
同金曼甫饮儿屿呈诗乃和之
作者：顾璘
朝代：明

圣世思柔远，孤臣敢爱身。中年为客倦，寒梦到家频。道废伤新岁，颜衰愧古人。乡园今万里，梅蕊为谁春。杜陵飘泊日，骥子远游身。夜读居家惯，羁吟对客频。流年非孺子，乡国有贤人。桃李无贞性，繁华祗竞春。
同金曼甫饮儿屿呈诗乃和之·其一
作者：顾璘
朝代：明

圣世思柔远，孤臣敢爱身。中年为客倦，寒梦到家频。道废伤新岁，颜衰愧古人。乡园今万里，梅蕊为谁春。
同金曼甫饮儿屿呈诗乃和之·其二
作者：顾璘
朝代：明

杜陵飘泊日，骥子远游身。夜读居家惯，羁吟对客频。流年非孺子，乡国有贤人。桃李无贞性，繁华祗竞春。
同陈鲁南雨饮永宁寺
作者：顾璘
朝代：明

南山飞雨滴残卮，野寺鸣钟客散迟。醉眼耐薰红杏色，韶华催换绿杨丝。衰年感旧重重恨，故苑寻春步步宜。拟上花台观淑景，湿云横路正低垂。
同鲁南天界方丈对雨
作者：顾璘
朝代：明

与子避俗祇园深，高阁雨鸣如洗心。芳草杜门无马迹，墨云缠树有龙吟。堪怜把笔临池水，况复衔杯对竹林。终岁驱驰城郭里，幸于支遁此开襟。
同鲁南宿天界竹居
作者：顾璘
朝代：明

白首同归桑梓日，旧游山水得重过。聊依僧饭炊菰米，更理渔蓑缀薜萝。花老不知春事尽，竹深偏爱雨声多。旁人莫讶追欢剧，岁月翩翩奈尔何。
同鲁南祝禧寺结夏八首
作者：顾璘
朝代：明

酷暑欺吾病，空林共尔寻。云高群木爽，日落半岩阴。散发忘宾礼，清心悦梵音。坐依禅榻畔，幽思自萧森。断酒狂全减，抛书懒更成。山深人事息，僧老道心平。坐石分松影，横琴理涧声。夜凉清不寐，披草月中行。身住清凉界，那知有郁蒸。蒲纤梳翠发，瓜冷嚼红冰。病退生为我，家忘味近僧。老禅麾麈尾，时见落青蝇。爱尔山中静，犹憎蝉噪繁。松杉气无暑，宾主坐忘言。翰墨陶真性，瓜蔬点薄餐。悠然泉石味，难向贵人论。翻经非有愿，击磬果何心。偶尔依莲社，翛然近竹林。松风馀万顷，萝月抵千金。莫买深山隐，禅关日可寻。金堂虚隐雾，石壁冻含霜。坐久收葵扇，吟多问豆浆。虎眠浑不猛，鹤舞暂为狂。满目无尘事，虚襟亦自凉。祇园不尽景，留客易经时。野竹团寒翠，池莲散素姿。茶香修夜供，杞菊订秋期。吾已嗔吾扰，无劳大众知。净社难求友，高人合在山。泉甘出石井，树老映苍颜。暑月谁偏爽，劳生今始閒。秋风何日至，叠巘拟重攀。
同鲁南祝禧寺结夏八首·其一
作者：顾璘
朝代：明

酷暑欺吾病，空林共尔寻。云高群木爽，日落半岩阴。散发忘宾礼，清心悦梵音。坐依禅榻畔，幽思自萧森。
同鲁南祝禧寺结夏八首·其七
作者：顾璘
朝代：明

祇园不尽景，留客易经时。野竹团寒翠，池莲散素姿。茶香修夜供，杞菊订秋期。吾已嗔吾扰，无劳大众知。
同鲁南祝禧寺结夏八首·其三
作者：顾璘
朝代：明

身住清凉界，那知有郁蒸。蒲纤梳翠发，瓜冷嚼红冰。病退生为我，家忘味近僧。老禅麾麈尾，时见落青蝇。
同鲁南祝禧寺结夏八首·其二
作者：顾璘
朝代：明

断酒狂全减，抛书懒更成。山深人事息，僧老道心平。坐石分松影，横琴理涧声。夜凉清不寐，披草月中行。
同鲁南祝禧寺结夏八首·其五
作者：顾璘
朝代：明

翻经非有愿，击磬果何心。偶尔依莲社，翛然近竹林。松风馀万顷，萝月抵千金。莫买深山隐，禅关日可寻。
同鲁南祝禧寺结夏八首·其八
作者：顾璘
朝代：明

净社难求友，高人合在山。泉甘出石井，树老映苍颜。暑月谁偏爽，劳生今始閒。秋风何日至，叠巘拟重攀。
同鲁南祝禧寺结夏八首·其六
作者：顾璘
朝代：明

金堂虚隐雾，石壁冻含霜。坐久收葵扇，吟多问豆浆。虎眠浑不猛，鹤舞暂为狂。满目无尘事，虚襟亦自凉。
同鲁南祝禧寺结夏八首·其四
作者：顾璘
朝代：明

爱尔山中静，犹憎蝉噪繁。松杉气无暑，宾主坐忘言。翰墨陶真性，瓜蔬点薄餐。悠然泉石味，难向贵人论。
同黄参军登巾子山二首
作者：顾璘
朝代：明

上客牵萝到石门，老僧分涧引瓠尊。青山万点浮东海，落日凭阑望不昏。一上高亭野兴幽，坐凭松顶瞰江流。海中楼阁三山霁，天畔风烟六月秋。
同黄参军登巾子山二首·其一
作者：顾璘
朝代：明

上客牵萝到石门，老僧分涧引瓠尊。青山万点浮东海，落日凭阑望不昏。
同黄参军登巾子山二首·其二
作者：顾璘
朝代：明

一上高亭野兴幽，坐凭松顶瞰江流。海中楼阁三山霁，天畔风烟六月秋。
吕太史仲木舍对菊三首
作者：顾璘
朝代：明

客心惊日月，对尔惜年芳。取醉开金盏，流馨满玉堂。不辞霜霰苦，聊伴鬓毛苍。寂寂青宵半，含情傍烛光。幽贞移楚泽，摇落对吴天。采采三秋后，依依独客边。深杯摇素月，孤烛耿寒烟。一别陶彭泽，何人更尔怜。飘蓬俱异域，聚面复都城。幽兴关时物，衰年恋友生。黄花堪一醉，白发苦多情。坐久浑忘去，邻鸡且莫鸣。
吕太史仲木舍对菊三首·其一
作者：顾璘
朝代：明

客心惊日月，对尔惜年芳。取醉开金盏，流馨满玉堂。不辞霜霰苦，聊伴鬓毛苍。寂寂青宵半，含情傍烛光。
吕太史仲木舍对菊三首·其三
作者：顾璘
朝代：明

飘蓬俱异域，聚面复都城。幽兴关时物，衰年恋友生。黄花堪一醉，白发苦多情。坐久浑忘去，邻鸡且莫鸣。
吕太史仲木舍对菊三首·其二
作者：顾璘
朝代：明

幽贞移楚泽，摇落对吴天。采采三秋后，依依独客边。深杯摇素月，孤烛耿寒烟。一别陶彭泽，何人更尔怜。
吕翁南庄
作者：顾璘
朝代：明

渔樵三五户，恬淡自成村。乱竹深藏宅，平田近绕门。松高巢水鹤，花老过河豚。长醉丰年酒，还思零雨恩。
君莫悲歌慰许侍御丧子
作者：顾璘
朝代：明

玉颅双角硗硗起，圆碧凝光射眸子。鸾刀镂马竹尾长，翩翩入花如凤凰。妖魑潜酿星垣厄，愁云压空空夜白。仙媛飘裾挟玉童，调龙御鹤三山东。桂树光销兰甲脆，绣襁缡？湿秋泪。饮君酒，君莫悲，人间百事会有时。君不见汉庭狱吏高朱门，司徒何得无良孙。
君莫悲歌慰许侍御丧子
作者：顾璘
朝代：明
体裁：古风

玉颅双角硗硗起，圆碧凝光射眸子。鸾刀镂马竹尾长，翩翩入花如凤凰。妖魑潜酿星垣厄，愁云压空空夜白。仙媛飘裾挟玉童，调龙御鹤三山东。桂树光销兰甲脆，绣襁缡�湿秋泪。饮君酒，君莫悲，人间百事会有时。君不见汉庭狱吏高朱门，司徒何得无良孙。
吴太宰新堂初成有鹊来巢
作者：顾璘
朝代：明

相国新开绿野堂，堂前灵鹊早呈祥。来依乔木营门户，欲傍青云化印章。幽砌颇宜迎客噪，高檐何碍顺风翔。雕梁画栋相鲜地，最爱诗题素璧光。